
Kongireya Amerîkayê 

tehrîmên nû bi ser îranê de 
sepandin 


Wezîrê Derve ê Behrênê! 

îran dixwaze Şîeyên 

cîhanê girêdayî Wilayeta 
Feqîh bike 


PDK Iranê di daxuyaniyeKe 

de hevxemiya xwe bi gelê 
bakûr re nîşan da 

Ehod Barak: 


Her roj em bi êrîşa ser îranê 

nêzîktir dibin 



Meclîsa 

9'ê û rojeva 
Xameneyî 


Heyamek e ku êrîşa ser îranê 
bûye rojeva medyayan. Her di vî 
warî de rojnameya Gardiyan 
nivîsandiye ku Birîtanya xwe ji 
bo êrîşa bo ser îranê amade 
dike, û renge DYA’ daxwaza 
alîkariyê ji Brîtanyayê bona 
mifahwergirtin ji binkeya 
"Diyego Garsya’’a wî welatî di 
zeryaya Hindê bo êrîşa ser îranê 
bike û di vê êrîşê de muşekên 
"Tam Hawk" bikar bîne. 

Di civîna G 20’ê de jî Obama, 
Sarkozî û Deyvîd Kamiron 
pêdagirî kirin ku wê li hemberî 


programa navikî ya îranê de zextên xwe zêdetir 
bikin. Herweha Sarkozî ragehand ku em li hemberî 
êrîşa bo ser Îsraîlê bêdeng namînin. Her di vê 
derbarê de Uhod Barak li gotûbêja bi BBC’ê re 
ragehandiye ku em roj bo rojê bi êrîşa bo ser îranê 
nêzîk dibin, jiber ku her roj îran bi çêkirina 



bombeya navikî nêzîktir dibe û metirsiyên ser 
ewlehiya me jî zêdetir dibin. 

Wezîrê Derve ê rejîma îranê jî, 3’ê Novemberê li 
Lîbiyê de helwesta welatê xwe nîan da û da zanîn 
ku: Em li rewşa herî xirap de jî amade ne ku li 
hember her êrîşek leşkerî bo ser îranê de bisekinin. 


Rejîma îranê bi navê Azeriyan 

bêhurmetiyê bi Kurdan dike 

Rejîma Îslamî a îranê li Zanistgeha Tehranê, 
kovareke Farsî bi navê “Weten yolî" wate 
rêbaza nîştiman çap û bilav kiriye û têde ji 
aliyê Azeriyan ve bêhurmetî bi neteweya kurd 
kiriye. 

Kovara han ku ji aliyê îdara Ferheng a 
Zanistgehê ve tê bilavkirin, heya niha çand caran ji 
aliyê Azeriyan ve hatiye mehkumkirin. Hêjayî basê 
ye ku tu Azerî di birêveberiya vê kovarê de cih 
nagrin, û ew kovar ji aliyê besîciyên zanistgehê ve 
tê birêvebirin. 



Rejîma îranê ji aliyê 

Komîteya mafê mirov a NY ve 
hat mehkûm kirin 



Komîteya mafên mirov a NY, roja Pêncşemî, 3’ê 
Çiriya Paşîn, Komara Îslamî bi teqîba sîstematîk a 
neyarên siyasî, kêmaniyên mesebî û ... tometbar kir. 
Komîteya han dide zanîn ku îşkence, îdam û 
kevirbaran bûne tiştên asayî li Komara Îslamî a 
îranê de. 

Wê komîtê serbarê rexne kirina rejîmê li warê 
pêpeskirina mafên mirov de, daxwaz ji rejîmê kir ku 
pabendî soz û peymanên xwe li dor rêzgirtin ji 
mafên mirovan be. 


Ebdulla Hicab 

Komara Îslamî pilan dike ku di 
dema pêşiya me de Meclîsa xwe bi 
kesên... 

R: 3 

Medalyaya 
terorîzmê û 

şanaziya 
rehîngirtinê 

Selîm Zencîrî 



Şoreşa ku gelên îranê li sala 
1979’an de bi îrade û comerdiya xwe 
biser xistin û... 

Para 

Kurdan 

pîsbûna 
jîngehê ye 


Ceifer Mubeşirniya 


Berpirsên hikûmetî ên Komara 
Îslamî tim îdia dikin ku xelkê îranê di 
refahê de dijîn û carna ... R: 8 

Peyama hevxemî û hevderdiya PDK îranê bi boneya erdheja Wanê 


Roja Yekşemî, 23'ê Çiriya Pêşîn a 2011'an, 
erdhejek bi pîvana 7.2 rîşter, li devera “Wan"ê li 
Kurdistana Turkiyê rû da û li gor zanyariyan, beşek 
zaf a deverê ve girtiyeve û heta bajarên Urmiye û 
Duhok jî hejandiye. 

Li gor zanyariyên ku heya niha bilav bûne, erdheja 
han wêraniyek zaf li vê deverê pêk aniye û bi sedan 
kes kuştî û birîndar lê bi cih mane û mixabin egera 
zêdebûna goriyan hêj heye. 


Siyasî kirina tirajîdiyek xwezayî 

Selîm Zencîrî 

,_i 

Dîmenên erdhej û tirajîdiya mirovî a bajarê Wan 
û Ercîş a Kurdistana Turkiyê ku bû sedema kuştin û 
birîndar bûna 5000 kesan û wêran bûna mal û 
halên bi hezaran kesên din li vê sirr û seqemê de, 
wijdana mirovahiyê hejand û carek din êş û azar, 
tazî û xembarî xiste nav mala kurdan. Her çend 
birînên vê karesatê gelek kûr û bi jan in, lê hin 
rastiyên veşartî raxistin berçawan. 

Li rastî de tenê surûşt nebû ku birîn xiste ser 
cismê kurdan, belkî rasîszm û şovenîzma hinek 
turkan jî birîn xiste ser kezeb û hesta kurdan. Wan 
keysê xwe bi ser kurdan de anî û bi girnijîn û 
keyfxweşî ve ragihandin ku ”ev felaketa xwedê heq 
û para kurdane"; Yan eva ku li cihê alîkariyan û 
parve kirina êş û azaran, kewir, alên Turkiyê û 
nivîsokên bi heqaret ji wan re şandin. 

Ji hêla din ve jî siyasî kirina vê karesatê ji aliyê 
hikûmetê ve serbarê wê ku rûyê rastîn ê wê eşkere 
kir, tarîtî xiste ser hêvî û baweriya kurdan bi 
desthilata Enqerê û hikûmetekê ku hawara 
musilmantî û dadperweriyê diqîrîne û durûşma 
çareser kirina pirsa kurd dide. Wey ji vê edalet û 
musulmantiyê!! 

Eva ku Serok wezîr û hin berpirsiyarên 
pêwendîdar bilez xwe gihandin deverên erdhej 
lêdayî, (her çend ku niha derdikewe rûyekî bû) 
tiştek erênî û baş bû; Lê eva ku li destpêkê de bi 
awayek hişk û nasyonalîstane alîkariyên derekî ret 
kirin, helwestek şaş û tam siyasî bû. Bi awayek din 
hest û demarên şovenîstane û perwerdeya faşîstane 
ku konê xwe li hişê hin ji wan de vedaye, rê neda ku 
alîkariyên derve bo kurdan bipejirînin. Bixwe jî 
çunku bi xurtî tevnegeriyan û organîzasiyon û 
pilanek rêk û pêk, micid û bilez li dor gihandina 
alîkariyan û bi hawarde çûna lêqewmayiyan 
nemeşandin, asta goriyan zêdetir û derbên ruhî û 
rewanî ên wê jî berçawtir kirin. 

Çend rojan piştî karesatê, li jêr zextên navxweyî 
de îzna hevkariyên derekî dan, û me dît ku ji her alî 
ve alîkariyên mirovdostane bo xelkê Wan û Ercîşê 
hatin şandin; Lê evar li parvekirina kon û alîkariyan 
de xwe gêzirandin û xemsarî kirin û dikin. Hawar, 
daxwazîû gazindeyên lêqewmayî, dilşikestî, hest 
birîndar, kezeb şevitî û malwêranbûyên erdhejê û 
dîmenên jiyana xembar a wan a li bin sirr û berf û 
baranan de selmênerê vê rastiyê ye. 

Ji hêla din ve jî li cihê wê ku hikûmet bikewe 
tedbîrên bilez û erkê mirovî û nîştimanî ê xwe bicî 
bîne, tenê seetek jî navber neda erdhejê û 
operasiyonên girtin û binçavkirina sivîl, endam û 
hilbijêrên BDP'yî li hundur û reşandina napalm û 
çekên kîmyayî bi ser sînorên herêma Kurdistanê û 
gerîlayên PKK'ê de berdewam kirin û heya niha jî 
didomînin. Operasiyonên ku bi salan e bona 
helandina Kurdan didomin. 

Lê divê êdî bizanin ku gelê me yê kurd ne bi 
erdhej, ne bi şovenîzm û faşîzma tirkan, ne bi girtin 
û binçavkirinan, ne jî bi kuştin û operasiyonan 
naqede û wê her li ser biratî, bihevrejiyan, 
berxwedan û xebata siyasî û aştiyane a xwe 
berdewam be. 



PDK îranê bi boneya vê karesatê, hevxemiya xwe 
li gel xelkê Turkiyê bi giştî û xûşk û birayên xwe 
ên Kurd li Kurdistana Turkiyê bi taybetî nîşan 
dide. Sersaxiyê dide malbatên goriyan û hêviya 
her ciqas zûtir başbûna birîndarên vê karesatê 
dixwaze. Herweha daxwaz dike ku hemû xelkê 
Kurd û saziyên mirovî û hevkarîder bi hewara 
xelkê belengaz de herin û hevkariyên ] 
bigîjînin wan. 

PDKÎran 
24 . 10.2011 
02 . 08.1390 


Amerîka, Îsraîl û Birîtanya xwe ji bo êrîş 

ser îranê amade dikin 


Li gorî nûçeya rojnameya Gardiyan, di 
navbera vê yek sala lê pêşiya me de, renge 
Amerîka ji rêya esmanî û bejahî ve êrîşê bike 
ser damezrawên navikî ên îranê. 

Pêka wê çavkaniyê Birîtanya jî li ser vê bawerê 
ye ku hekî êrîşek weha pêk were, divêt 
piştevaniya Amerîkayê bike. Li gorî vê çavkaniyê 
her çend ku Amerîkayê hêz û şiyana vê hindê 
heye ku bi tenê êrîşî ser îranê bike, lê Birîtanya jî 
dixwaze ku di vî warî de alîkariya wan bike. 


Kongireya Amerîkayê tehrîmên nû bi ser 

îranê de sepandin 




Komîteya têkiliyên derekî ên 
kongireya Amerîkayê bona 
pêşîgirtina ji programa navikî a îranê 
tehrîmên nû bi dijî binyatên malî, 
neftî, û etomiya vî welate pesend 
kirin. 

Li gorî wan tehrîman, yên ku niha 
pêde bi pîşesaziya neft, û gaza îranê re li 
pêwendiyan de bin, ji wergirtina vîzaya 
Amerîkayê wê bêpar bin. 





Her di vê derheqê de berpirsiyareke Komîteya 
Têkilyên Derekî a Kongireya Amerîkayê ragehand 
ku "Tehrîmên nû dikarin dîhariyek pirr baş ji 
rejîma îranê re bin bi boneya bidawîhatina sala 
2011’an. 

Li gorî wan tehrîman, kes yan nawendên derekî ku 
piştavaniya Sipaha Pasdaran dikin jî bikevin ber 
tehrîmê, û herweha bankên cîhanî jî hekî bi banka 
Nawendî a îranê re têkilyan pêk bînin wê bikevin 
ber tehrîman. 

Pisporeke karûbarên bankdarî û tehrîmên 
navnetewî ên Amerîkayê, di warê bandora 
tehrîmên han li ser vê bawerê ye ku tehrîma Banka 
Nawendî dibe sedema vê ku buhayê diravê îranê li 
hember diravên din de dakewe. Herweha dê bibe 
sedema vê ku xelkê îranê neçar bin li 
dinûsitandinên rojane de dolar yan yoro bikar 
bînin. 


Xemsarî li hember hişkbûna 

gola Urmiyê berdewam e 

Nûnerê Urmiyê di parlementoy a îranê de bi 
tundî desteya Serokatiya Parlementoyê seba 
giringînrnedana bi hişik bûna gola Urmiyê rexne 
kir. 

Nadir Qazîpûr, nûnerê Urmiyê di parlementoyê de 
serbarê rexne kirina Desteya serokatiya parlementoyê 
ragehand ku wan gelaleyek derheq pêşîgirtina ji 
hişikbûna gola Urmiyê amade kiriye. 

Li gorî zanyariyan serokê parlementoya îranê Elî 
Larîcanî di bersiva pêşniyara Qazîpûr de got ku di 
civînekê de ku berpirsyarên pêwendîdar beşdar bûne 
biryarên giring hatine dan û hewcehî bi tu gelaleyek 
din nake. 

Larîcanî herweha ragehand ku biryar hatiye dan ku 
di navbera sê salan de çi qas pere bona pêşîgirtina ji 
hişikbûna gola Urmiyê were mezaxtin. 


Daliqandin, zarokan ber bi 

tundûtîjiyê ve dibe 

Birêvebirina hukmê daliqandinê di 
cihên giştê de, zarokan hînî tundûtujiyê 
dike û mirin û kuştinê bal wan asayî dike. 

Behmen Kişawerz, Serokê Binyata 
Parêzerên Nawendê di vî warî de got ku 
hinek ji tawanbaran bi ken û bi serbilindî ve 
diçne ber darê îdamê û dîmenê wan kesan 
wek qehremanekê di bîrgeha zarokan de 
dimîne. Li gorî gotina navbirî di yasayê de bi 
tenê bas ji kevirbarankirinê di cihên giştî de 
hatiya kirin, lê serbarê birêvebirina wan 
hukmên giran dîsan jî ji rêjeya tawanan kêm 
nebûye. Daliqandin û îdamên han di ber 
çavên giştî de bûye sebeb ku, zarokek 7 salî li 
bajerê Ehwazê bi Kêrê zarokeke din ê 8 salî b 
navê Emîr bikuje. 

Meclîsa 9'ê û rojeva Xamineyî 




Ebdulla Hicab 

Komara Îslamî pilan dike ku di dema 
pêşiya me de Meclîsa xwe bi kesên nû tije 
bike û weke caran dubare basî hilbijartina 
parlemanê dike. Di bingeha xwe de pêvajoyek 
bi navê "hilbijartin" di Komara Îslamî de tu 
mana nîne u manovrên ku bi navê 
hilbijartinan tên dayîn, piranî ji bo 
sergirêdana xelkê û xapandinê ne. Lê her 
çawan be, dema bas ji hilbijartinan tê kirin, 
rojeva siyasî, her nebe di çarçoveya sîstemê 
de germe. 

Hilbijartina gera 9’ya Meclîsa îranê ku 
rêjîm ji niha ve amadekariyan jê re dike, ji ber 
ku yekem hilbijartina piştî arîşeya navbera 
Mûsewî û Ehmedînijad e, hinek zêdetir ji 
hilbijartinên pêşîn balkêşe. Û ji wê yekê jî 
giringtir, ji ber ku di demekê de ev hilbijartin 
birêve diçe ku di nava rêjîmê de gelek aliyên 
rikeber li hember hev serî hildidin û her yek 
ji wan bi rojeva xwe dikeve hilbijartinê, dûr 
nîne ku dema pêşiya me ji bo qedera Komara 
Îslamî jî xwedî giringî be. 

Di nava sîstemê bi xwe de rêzbendiya 
grûpên rikeber hê bi tewawî ne zelale û ya 
rast beşdarên tevnpîrka deselata Komara 
Îslamî bi xwe jî nizanin ka kî bi kî re ye û kî li 
hember kîjanê din e. Ya ku ji niha ve xuya 
dike ewe ku bigir- bikêşa navbera rikeberên 
di nava sîstema siyasiye îranê de ji aliyekê û 
didan kûrisandin û çavzil kirinên Xameniyî ji 
aliyê din ve wê "hilbijartinê” bikin sehneya 
manovrên Xameniyî ji bo cîgir kirina beşek 
nû ji pilana xwe ya deselatdariya mutleq. 
Lewma jî tê payîn ku gelek kom û grûpên ku ji 
rabûn û rûniştinên dîktatoraneye Xameneyî 
nerazî ne, wê nekaribin beşdarî pêvajoya 
hilbijartinan bibin. 

Serokê dezgeha hilbijartina gera 9 ya 
mecilsa îranê Sowlet Murtezewî ji niha ve 
gotiye ku wê rê nedin komel û girûpên ku 
alîgiriya Mûsewî û Kerûbî dikin bikevin 
pêvajoya hilbijartinê. Bi wî rengî her sê 
partiyên «Cebhêyê Muşariketê îranê Îslamî», 
«Nêhzetê Azadî yê îran» û «Sazmanê 
Mucahidînê înqilabê Îslamî» ji hilbijartina 
gera tê ya parlemanê têne bêpar kirin. Hêceta 


rêjîmê ji bo pêşî girtina wan ewe ku îzna 
têkoşîna wan sê rêkxistinan hatiye betal 
kirin. Ji xwe ji bilî wan rêkxistinan hemû 
partî, komel û girûpên ku alîgirê guhertinanin 
her ji destpêka jiyana wê rejîmê ve hatibûn 
qedexe kirin. 

Rêzbendiyên nava rêjîmê ku xwe ji bo 
pêşbirkêya li himberanî hev, lê hemû di yek 
çarçoveyê de amade dikin, ya ku heya niha 
eşkere di 3 grûpan de xwe nîşan didin. Her 
nebe ew 3 grûp di nava sîstemê de xwedî 
bandorin her çend ku her yek ji wan cuda ji 
ya din rojeva xwe dimeşîne. Ew sê rêzbendî 
pêktên ji: Parêzvanên binajo (Muhafizekarên 
tundrev), Popolîstên teknokrat û Sipahê 
Pasdaran bi dûvik û baskên xwe yên 
ewlekariyê û çekdar ve. 

Di demekê de ku her du grûpên pêşîn ji bo 
pêşve birina armancên xwe yên siyasî kêm û 
zêde bi eşkere li hember hev dixebitin, hêzên 
Sipaha Pasdaran û grûpên girêdayî wan bi 
dizî û li jêr ve, bêy ku xwe weke hêza sêyemîn 
a siyasî nîşan bidin kar dikin. Lê bi kiryar 
Sipahê Pasdaran berjewendiya xwe bi 
rêkxistinên muhafizekare tundrev re ku 
girêdayî Xamineyî ne dibîne û ji bo ku ciyê 
xwe hê bi hêztir bike bi wan re dixebite. 

Di eniya yekemîn de, ya ku kivş e, her du 
melayên serhişk û tundrew; Mehdewî Kenî û 
Misbahê Yezdî cî digrin ku carna bi hev re û 
carna jî cuda cuda hewl didin ku hevbîrên 
xwe yên binajo bînin bin yek sîvanê û bi wî 
awayî eniyek hevgirtî li hember grûppen 
derveyî xwe danên. 

Popolîstên ku piraniya wan bi îmkanatên 
Sipahê li derveyî welat an jî li zankoyên îranê 
xwendina bilind tewaw kirine û bi alîkariya 
Sipah û çeteyên Besîc ketine nava dezgehên 
birêveberiyê, îro li derdora Ehmedînijad kom 
bûne. Ew niha xwe ji Sipah û Besîc bê minet 
dihesibînin û bi piştgiriya projeyên 
popolîstiye dewletê weke projeya alîkariya 
diravînî an «yarane» hewl didin ku bingehek 
cemawerî di nava civakê de bi dest bixin. Ew 
grûp dixwazin dewletek xurt ji teknokratên 
oldar ava bikin ku ji deselata olîgaşiya 
melayan re sînûrekê danê, lê bingeh û 
çarçoveya deselata dînî biparêze. 

Beşek din ji hêviya derûdorên popolîste ku 
xwe bi Ehmedînijad ve girê dane ewe ku 
nasyonaklîzma Îranî û binajoiya oliye şîe bi 
hev re bikin yek û bi wî awayî rola îranê di 
siyaseta cîhanê de zêde bikin. Li gor wan ew 
dema ku her 3 faktorên dîrokî, olî û kultûrî bi 
hev re bibin yek, wê îran weke hêzeke xwedî 
bandor, ciyek giring di siyaseta cîhanê de 

bigre. Bi wê mebestê ye ku hin mohreyên wê 
eniyê dixwazin xwe weke bîrokratên jîr û 
hişmend ji cîhanê re bidin nasandin ku 
dixwazin rêbaza siyaseta derveye îranê 
biguherin û îranê ji riya dijminkariya bi Rojava 
paşve bizivirînin. Rehîm Meşayî navê herî 
xuyaye wê komê ye. Lê gelek nîşane hene ku 
ew alî hem bi pirsgirêka bêbaweriya xelkê û 
hem jî bi zext û givaşên aliyên Muhafizekar re 
rûbirû ye û wê zehmet bikare xweserî xwe 
karekê pêşve bibe. Xamineyî heya demek 
beriya niha wisan nîşan dida ku dixwaze 
parsenga navbera hemû grûpan bi awayek 
yeksan diparêze, lê di wê dema dawî de bi 
awayek zelal dixebite ku pêşiya popolîstên 
teknokrat bigre. Rawestana wî li hember hin 
biryarên Ehmedînijad di derbarê cî bi cî kirina 
wezîran, destavêtina di çarçoveya siyaseta 
derve, mijara sînûrdar kirina deselata abûriye 
Sipahê Pasdaran û hwd nîşan dan ku êdî 
Xamineyî ji Ehmedînijad û zêdegaviyên wî têr 
bûye. 

Di pêvajoya hilbijartina gera 9. a Meclîsa 
îranê de jî Xamineyî rojeva xwe heye. Ev 
dixwaze hem deselat û meydana karê 
popolîstên hevpeymanê Ehmedînijad berteng 
bike û hem ji bo pêşerojê wan kesan bîne nava 
parlemanê ku ji bo pilana wî kar bikin. Bi wê 
riyê ve Xameneyî dê bikare her nebe bi rûkeş 
meşrûiyetê bide pêvajoya xurt kirina deselata 
mutleq ya Weliyê Feqîh ku tê payîn ji niha û pê 
ve pitir tev li karê birêveberiyê bibe. Her ji ber 
wê hindê ye ku niha basa ji nav rakirina posta 
serokkomar aniye rojevê û dixwaze bi riya 
parlemanê deselata birêveberiyê bi awayek hê 
zêde sîstematîk bi xwe ve girê bide. 

Sipahê Pasdaran jî rojeva xwe dimeşîne. 
Sipah îro li îranê hem weke hêza çekdar, hem 
weke hêza ewlekariyê, hem weke deselatek 
îdeolojîk û hem jî weke hêzek abûrî kar dike. 
Xameneyî ji bo pêşve birina pilanên xwe hemû 
giraniya xwe daye ser xurttir kirina Sipahê û rê 
daye ku Sipah weke dewletek di nava dewletê 
de bi xwe biryar bide, birêve bibe, siyasetê bike 
û li hember kes an tu dezgehên dewletê de jî 
xwe berpirsyar nezane. 

Fermandarên Sipahê ji siyaseta navxwe ya 
îranê bi der, di siyaseta herêma Rojhilata Navîn 
û siyaseta Navneteweyî de jî niha xwe xwedî 
gotin dihesibînin û dixwazni ji bandora olî û 
îdeolojîk zêdetir, bi hêza xwe ya rêkxistinî û 
çekdarî berjewendiyên navneteweiye rêjîmê 
biparêzin. 

Her çend rojeva her yek ji wan 3 aliyên ku 
xwe ji hilbijartinan re amade dikin ji hev dûr 
be, lê xala hevbeşe her 3 aliyan ewe ku di 
çarçoveya dîktatoriya Wilayetê Feqîh de 
dixwazin sîstemê ber bi yekdestbûnê ve bibin. 
Yekdestiya nava sîstemê jî tê manaya zexta 
zêdetir bo ser gelên welat, xurtbûna bingeha 
dîktatoriya olî, bêmafiya zêdetire xelkê û arîşe 
û aloziyên zêdetir li herêmê. 











Siyasl 


Agirî B 


Şoreşger dîlên şer nakujin 


Rûken 


Piştî kuştina Qezafî, derhêner û 
lîstikvanên navxweyî û derekî ên 
sînaryoya azadiya Lîbiyê seba vê ku 
rolekî pirr giring li hiloşandina 
dîktatoriyeta Qezafî de lîstin, bi 
keyfxweşiyek zaf ve pîrozbahî ji hevdu 
kirin, û temaşevanên vê sînaryoyê jî her 
yek ji wan li gorî dîtingeha xwe bi coşek 
bê hempa ve daketin nava kolanên 
şerlêdayî ên Lîbiyê, lê hinek ji wan jî 
seba şêweya kuştina Qezafî û 
berçavnegirtina mafên mirovî ên dîleke 
şer, ne tenê ji hêrsa wan ji Qezafî kêm 
bû, belkî tirsa hatine ser kar ya 
dîktatoriyek din kete dilê wan de. 

Şêweya kuştina Qezafî û kurê wî 
nîşan da ku leşkeriyên li jêr 
fermendehiya Şêvra Întiqalî de, li kar û 
kiryarek hevaheng û bernamedarêtî de 
biryar dane ku hekî Qezafî bikeve destê 
wan, nehêlin zindî bimîne. Jiber ku 
Qezafî pêwendiyek nêzîk bi rojavayiyan 
re hebû, û gellek ji rêberên niha ên 
Şêvra Întiqalî jî alîkarê Qezafî bûn, û 
heke bihatiba dadgehîkirin, wê gellek 
nihênî eşkere kiriban ku bi zirara 
rojavayiyan û rêberên niha ên Şêvra 
Întiqalî ban. 

Di rastî de şêweya reftara xelkê 
Lîbiyayê di gel Qezafî, ne wek reftara 
xelkekî di rastî de şoreşvan bi dîlê şer 
re bû, û diviya mafê kesê bi dîl girtî 
bihatiba parastin, û navbirî li gorî 
yasayên navnetewî bihatiba 
dadgehîkirin. Lê cuda ji şêweya kuştina 
wî, bi nimayîş danîna termê bêcan ê 
Qezafî li pêşberî xelkê (her çend li gor 
gotina berpirsyaran li Şêvra Întiqalî de 
bona xatirce bûna xelkê ji kuştina 
Qezafî bû), kar û kiryarek dûr ji exlaq û 
însaniyetê bû. 

Mixabin di welatekê de ku ji 
şaristaniyet û pêşkevtinê bi cî maye, 
riftarên bi vî awayî heta bi dîlên şer re 
jî, wek serkevtin yan şanaziyek pirr 
mezin tê hesibandin. Şêweya kuştina 
Qezafî ew qas dijî însanî bû ku di rastî 
de ji coş û heyecana azadîxwazan seba 
hiloşîna dîktatoriya Qezafî kêm kir û 
hêviya cihgirbûna asayiş û ewlehiyê jî 



di hikûmeta piştî Qezafî de kêm kir, ji 
ber ku ew xelkê ku mafê dîlê şer 
neparastin, bê guman li ser deshilatê jî 
renge bi vî awayî ne şaristanî reftarê 
bikin. 

Di ratsî de xelkê asayî stûna her 
şoreşekê ne, û seba vê ku xelkê asyaî ji 
destê dîktatoran êş û azara herî zêde 
dibînin, lewra her tim bîr ji tolhildanê 
dikin û di wan deman de yasayên 
navnetewî nas nakin û dest bo kar û 
kiryarên weha dibin, lê hewlnedana 
hêzên Nato bo pêşîgirtina ji kuştina 
Qezafî gumanên li ser hebûna biryarek 
yekdest li ser kuştina wî çend qat zêde 
kir. 

Lîbyayiyan ew derfet hebûn îsbat 
bikin ku pêşeroja welatê wan li ser 
bingeha edaletê wê bê avakirin, nek 
tundutujiyê, û dikarîn bi dadgehîkirina 
Qezafî biselimînin ku cînayetkar her 
çend xwedîhêz bin jî, lê li hemberî 
edalet û îradeya xelkê zulmlêkirî de wê 
rojekê bi çok de bên. 

Kuştina Qezafî ew qas hovane bû ku 
dijkiryara hinek welatan li pey xwe anî. 
Wezîrê Karûbarê Derve ê Rûsiyê 
ragehand ku bi kuştina Qezafî 
Konvansiyona Jinêvê hatiye binpêkirin, 
jiber ku dîlê şer nabe bê kuştin. Navbirî 
ragehand ku divêt em rêz ji yasayên 
navnetewî re bigrin. 

Saziya Efûya navnetewî jî bi 
derkirina daxuyaniyekê ragehad: 
Serbarê wê ku deshilatdariya Qezafî bi 
dawî hat, lê divêt tawanbarên serdemê 
Qeafî bêne dadgehîkirin, herweha vê 
saziyê daxwaz ji Şêvra Netewî a Demkî 
ya Lîbiyê kir ku derheq şêweya kuştina 
Qezafî lêkolînan bikin. Herweha 
daxwaz kir ku divêt çanda tundûtûjiya 
serdemê Qezafî bi yekcarî jinav bibin. 

Li dijkiryara bi nûçeya kuştina 
Qezafî re Nawî Pîlay, komîsera 
payebilind a mafê mirovan a NY 
daxwazkarê encamdayîna lêkolînên 
tewaw di vî warî de kir, û got ku 
dîmenên bilavbûyî nîşan didin ku 
rêberê pêşîn ê Lîbiyê piştî girtinê hatiye 
kuştin. 

Piştî kuştina Qezafî em dikarin bêjin 
ku herçend heya niha civatgeha cîhanî 
ketiye jêr bandora teknokiratên wek 
Mustefa Ebdulcebîl, û serokê Şêvra 
Demkî ya Lîbiyê Mehmûd Cebreîl, lê 
pêkhateya eşîretî û hebûna 
îslamgerayên wek Ebdulhekîm Bilhac, 
fermanaderê nizamî ê Trablosê û 
tundrewên Şêvra Leşkeriya Mêsratê û 
Binxazî, nebûna dewlet-neteweya 
modern, û nebûna yekîtiyekê li ser 
pêkhatina deshilatdariyek demokratîk 
di Lîbiyê de, mirov nikare bi tu 
pêşerojek geş û bê şer hêvîdar be, û bê 
guman cihgirbûna demokrasiyê demek 
dirêj û nirxek giran dixwaze, ku em 
hêvîdar in xelkê Lîbiyê bigîjne wê rojê. 

Rapora Ehmed Şehîd bê 

kêmasî nebû 



Şehab Xalidî 


Her piştî diyarîkirina Dr. Ehmed Şehîd wek nûçegihanê 
taybetî ê mafê mirovan bo îranê li 17'ê Juena sala 2011'an de 
karbidestên rejîma îranê ragehandin ku ew rê nadne Ehmed 
Şehîd ku bête îranê û ji nêzîk ve çavdêriya bi ser rewşa mafê 
mirov de biket, jiber ku diyarîkirina raportnêrekê bo îranê ne 
pirsek hiqûqî, belkî gellek armancên siyasî li piştê ne. 

Helwestek herçend çavnihêrkirî a bi vî awayî serbarê vê 
ku nîgeraniyek zaf di nav kom û civînên navnetewî de lê ket, 
lê weha xuya ye bibe sedem ku komeleyên navnetewî û 
Civata Mafê miovan ya NY gellek micidtir ji berê li ser rewşa 
mafê mirovan di îranê de kar bikin, jiber ku diyarîkirina 
raportnêrek taybetî bi mafê mirovan bo îranê bixwe nîşaneya 
xirapiya zaf ya rewşa mafê mirovan di vî welatî de bû, û 
biryarek bi vî awayî heya niha tanê ji bo welatên wek 
Miyanmar, Kamboc, Felestîn, Brondî, Somalî, Haîtî, Lîbirya, 
Sûdan û Kureya Bakûr hatiye dan. 

Dr. Ehmed Şehîd roja 15'ê Oktoberê di demekê de rapora 
xwe amade kir ku rejîma îranê ji hemû demekê zêdetir ketiye 
tengasiyê de, û civatgeha navnetewî jî pêdagirtir ji caran, li 
hemberî binpêkariyên mafê mirovan di welatên ku dîktator 
bi ser de hakim in, helwestan digre. 

Lewra ew neteweyên ku berdewam mafê wan ê mirovî tê 



binpêkirin, bi hestyariyek zêdetir ve raporek bi vî awayî 
dinirxînin, û helwesta xwe ya dawiyê derbarê vê raporê de 
eşkere dikin. 

Em Kurd jî li ser vê bawerê ne ku xalek pozetîv ya vê raporê 
ew e ku serbarê vê ku Dr. Ehmed Şehîd rê pê nehate dan ku 
sefera îranê bike, û ji nêzîk ve rapora xwe amade bike, lê rapora 
wî bê alî hatiye amadekirin, û bi awayek durust bas ji beşek zaf 
ya wan binpêkariyên mafê mirovan kiriye, lê di hemen dem de 
rapora wî bê kêmasî jî nine. Hekî navbirî bi hûrî bas ji wan 
binpêkariyên berçav ên mafê mirovan di Kurdistanê de wek: 
girtin û îşkencekirina çalakên siyasî û ferhengî, ên Kurd 
îdamkirina wan li jêr navê qaçaxçiyên madeyên bê hişker, 
kuştina kasibkaran li ser sînoran, û hilnegirtina wan mayînên 
(mînên) ku li serdemê şerê îran û îraqê de bi cih mane, û gellek 
caran dibe sedema bûyerên dilêş ên wek qetbûna dest û piyên 
kasibkaran û heta kuştina wan jî, û gellek binpêkariyên din ên 
mafê mirovan kiriba, bê guman dikarî giraniya rapora wî 
zêdetir bike. 

Amadekirina raporek rast û durust ku îşare bi tewaya wan 
binpêkariyan bike ku ji aliyê rejîma îranê ve li ser neteweyên 
jêr dest birêve diçe, cuda ji vê ku erkek exlaqî ye, dikare 
civatgeha navnetewî û parêzerên mafê mirovan jî bi hişyariyek 
zêdetir ve li hember binpêkarên mafê mirovan li hev bicivîne 
ku bê guman ew hevgirtin, dikare rejîmê ji her demekê pitir li 
warê desthilgirtina ji tepeserî û kuşt û kuştara xelkê welatê me 
bixîne tengasiyê de. 














Siyasi 


Agirl B 

îraq bi vekişîna hêzên Amerîkayê aloztir dibe! 



Dara Natiq 


Piştî gengeşe û diyalogek 
zaf di navbera aliyên siyasî ên 
îraqê de û serbarê hebûna bîr 
û hizrên cuda derheq 
hewcehiya man yan nemana 
hêzên Amrîkayê di wî welatî 
de, di encam de biryar hat 
dayîn ku diviya dewlata 
Amerîkayê pabend bi wê 
peyaman û sitratejiya be ku di 
navbera herdu welatan de 
hatiye wajo kirin û li dema 
diyarîkirî û bêy rawestan, tev 
hêzên xwe di wî welatî de 
vekişîne û rêz ji serweriya axa 
îraqê bigre. 

Ew biryara hikûmeta îraqê 
di demekê de ye ku hin aliyên 
siyasî, nemaze Kurd û Erebên 
Sunî yên li ser vê bawerê ne 
ku bi berçav girtina zirûfa 
siyasî, tenahî, civakî û abûrî a 
îraqê, vekişîna hêzên 
Amerîkayê yê derbek mezin ji 
tenahiya welêt bide û ew yêk 
dê bibe sedema neewlehî û 
aloztirbûna welêt û egera wê 
çendê heye ku şerekî qewmî 
di wî welatî de biqewim e. 

Her li dîv vê biryara 
dewleta îraqê, Serkomarê 
Amerîkayê Barak Obama bi 
awayek fermî ragehand ku 
Amerîka pabend e bi wan 
biryarên xwe yên stratejîk tevî 
îraqê û ew rêzê ji serweriya 
xaka wî welatî digrin û dê tev 
hêzên xwe heya dawiya sala 
2011'an, ji îraqê vekişîn in û 
tenê hejmarek kêm ji wan 
hêzan bo parastina 
balyozxaneyên xwe li wî 


welatî dê bimînin. 

Bêşik, biryara vekişîna hêzên 
Amerîka bûye cihê nigeraniya 
hin aliyên siyasî yên îraqê. Ji 
aliyek din ve jî dewleta îranê 
keyfxweşiya xwe ji vê biryarê 
ragehand û ew yek jî bûye 
hegera nîgeraniya zêdetira 
hinek hêz û aliyên siyasî. 

Gendeliya îdarî, nebûna 
tenahiyê, hebûna girûpên 
terorîstî, alozî û pevçûnên 
navbera hêz û aliyên siyasî, şerê 
tayifî û olî, pawanxwaziya hêz û 
aliyên siyasî, destêwerdana 
welatên cîran nemaze hikûmeta 
Îslamî a îranê, çaresernekirina 
dehan biryar û raspardeyên 
siyasî û yasayî yên welêt weke 
madeya 140 û... ji wan arîşe û 
girêpêçkan in ku dibe hikûmeta 
nawendî a îraqa Federal piştî 
nemana hêzên Amerîkayê bi 
wan arîşeyan re berengar be. 
Tewahiya wan arîşane paşeroja 
wî welatî ber bi qederek aloz û 
nediyar ve dibin. 

Ya ji hemûyan girîngtir, ew e 
ku bi nemana hêzên Amerîkayê, 
hikûmeta Îslamî a îranê bi 
awayek eşkere û rasterast 
destêwerdana di nav kar û 
barên îdarî û birêveberiya wî 
welatî de dike û dixwaze 
deshelatek tekrew û yekdest a 
Şîe bo dijberî kirina tevî Kurd û 
Erebên Sune bîne serkar û bi vî 
awayî pêgeha xwe di îraqê de 
bihêz bike û îraqê bike qada 
rikeberî û cilîdanêya xwe bi dijî 
Rojava û Amerîkayê û 
pêşvebirina armancên biyom û 
şerxwazane yên xwe. 

Ji aliyekî din ve car din hêz û 
girûpên binajoxwaz û terorîst bi 
hebûna valahiya han, liv û 
bizavên xwe ji bo sepandina 
armancên hovane yên xwe ber 
bi zêdebûne ve dibin û ew welat 
wê car din bibe qada girûpên 
terorîstî. Ji aliyekî din ve 
milmilanêya di anvbera Erebên 


Sunî û Şîe li ser bidestvegirtina 
deshilatê û bihêzkirina pêgeha 
xwe û pirsgirêka herî mezin û 
berçav e ku egera wê hindê 
heye îraqê ber bi şerekî tayifî ve 
bibe. 

Lê bêşik ji tev aliyekî re rohn 
û eyan e ku dewleta îraqê ne ew 
hêza leşkerî û esmanî a 
xwedîhêz bo berengarbûna bi 
wan dewlet û girûpên terorîstî 
re heye, û ne jî pekhateya siyasî 
a wî welatî xwediyê wê hêz û 
îradeya yekgirtî û teba ye ku 
bikare bi berçavgirtina 
berjewendiyên welêt bi giştî û 
dûr ji berjewendiyên hizbî û 
hizra pawanxwazî berengarê 
wan arîşe û girêpêçkên piştî 
nemana hêzên Amerîkayê di vî 
welatî de be. 

Lê serbarê wan rastiyên ku 
me li serî de bas jê kir, Amerîka 
bi vê hêsaniyê dest ji îraqê 
bernade û derfet û valahiya han 
bo girûpên terorîstî û nemaze 
welatên weke îranê nahêle. 
Amerîkayê bi sedan milyard 
Dolar di hiloşandin û 
jinavbirina rejîma dîkatator a 
Sedam Husên û avakirina wî 
welatî de serf kirye. Herwusan 
bi hizaran serbazên Amerîkî di 
wî welatî de bûne qurbanî û 


buhayek zaf li darêtina 
sitratêjiyek dirêjheyam di wî 
welatî de daye. Lewma wê 
hêsanî dest ji îraqê bernade ku 
hikûmetên dîktator ên weke 
îranê, îraqê bikine qada 
pêşvebirina siyasetên qirêj û 
biyom ên xwe. 

Di çend rojên borî de wezîrê 
Derwe yê Amerîkayê ragehand 
ku hikûmeta Îslamî a îranê dibe 
bizanin gava em hêzên xwe ji 
îraqê vekişînin, dê bi awayek 
din çavdêriyê bi ser wî welatî 
de bikin û derfeta vê yekê bi tu 
hêz û aliyên siyasî nadin ku 
îraqê bikin goriyê 
berjewendiyên xwe. 

Biryar e ku Amerîka hêzên 
xwe yên li îraqê li welatên weke 
Qeter, Kowêyt, Behrêyn û 
Kendawa Fars de cihgîr bike û 
bi wê yekê nifûza Amerîkayê li 
herêmê de zêde dibe û bi vê 
rêkê ve dikare tev liv û bizavên 
îranê li îraqê û welatên din de 
bixe bin çavdêriya xwe û 
çavdêriyê bi ser kar û barên 
îraqê de bike. 




Amerîka û Sipaha Pasdaran bi hevre civiyan 


Nûnerên Supaha Pasdaran a rejîma 
îranê û nûnerên Amerîkayê di yek ji 
welatên Ewrûpayî de li ser aloziyên di 
Sûriyê de li hev civiyan e. 

Rojnameya Lofîgaro a Feransî ragihand ku 
di daviya meha Agost û destpêka meha 
Septamberê de nûnerên Supaha Pasdaran a 



rejîma îranê û nûnerên Amerîkayê li ser 
alozî û kêşeyên di welatê Sûriyê de li hev 
civiyane û bas ji pêkanîna Şêvra Bilind a 
leşkerî li Sûriyê de kirine, da ku piştî 
jinavçona rejîma Beşar Esed 
fermandeyên leşkirî berpirsatiya 
karûbarên stratijîk ên welat bigrine dest 
xwe. 

Li gorî çavkaniyan, di nava Sipaha 
Pasdaran a Komara Îslamî de seba 
qeyrana Sûriyê dubendî û nakokî pêk 
hatiye, jiber ku beşek ji sipaha Pasdaran 
alavên leşkerî bo serkuta zêdetir didin 
hêzên ewlehiya Sûriyê, lê beşek din 
serkuta xelkê Sûriyê bi tundî rexne dikin. 


Aloziyên di navbera 

rejîma Tehran, Riyaz û 
Waşintonê zêde dibin 

Arîşeyên derbarê pîlana terora balyozê Erebistanê, di 
navbera îran, Amerîka û Erebistanê de, zêdetir dibin, û 
Welîehdê Erebistanê jî dibêje em bi îranê re gotûbêj û 
lihevhatinan pêk naînin. 

Li gorî nûçeyan, Amerîkayê di nameyekê de ku ji dewleta 
îranê re şandiye, daxwaz ji rêberên Komara Îslamî kiriye ku 
hekî rêberên îranê haydarî pîlana terora balyozê Erebistanê 
ne, bila berpirsatiya wê bigirin stûyê xwe, û hekî haydar 
nebin jî, bila du tawanbarên terorê radestî Amerîkayê bikin. 

Komara Îslamî jî ji rêya balyozxaneya Siwîsê li Tehranê ku 
parêzerê berjewendiyên Amerîkayê ye, bersiva xwe di heft 
rûpelan de, amade kir û ji wan re şand ku li gorî gotina 
berdevkê Wezareta Derve ya Amerîkayê ew bersiv gellek 
tund û pirr ji înkar bûye. 







Siyasî 


Aglrl B 



Selîm Zencîrî 

Şoreşa ku gelên îranê li sala 
1979'an de bi îrade û comerdiya 
xwe biser xistin û azadiya ku dara 
wê bi xwîna xwe avadan kirin, 
hinde pê neçû ku ji aliyê rejîma 
îdeolojîk û bîrteng a Komara Îslamî 
ve hat talan kirin. Rejîmek ku xwe 
bi nûnerê xwedê li ser erdî dizane 
û banga ji holêrakirina zulm û zorê 
û bicih kirina dadperweriyê 
diqîrîne, bi xwe bûye çavkaniya 
bêedaletî û şandina hovêtiyê. 
Rejîmek ku desthilat bi tewahî 
qorix û li pêxema bihêz kirina 
xîmên wê de xwe ji tu metod û 
rêkarên dijî mirovî û hov 
neparastiye û naparêze jî. 

Paşan rejîmê sepandina hêz û 
hejmoniya xwe li du astên 
navxweyî û derveyî de kire 
armanca desthilata nerewa a xwe. 
Ku me dît ji tirsa vegerîna dubare a 
seltenet xwazan û ji dest dana 
desthilata mirar a xwe, dest avête 
kiryarên tund û tûj, dijî mirovî û 
kuştarên bikom. Lewma di bin 
tomet û navên cur bi cur de 
pêvajoya bizdandina xelkê, serkut, 
kuştin û îdama alîgirên rejîma 
berê, fetisandina dengên nerazî û 
xwedî rayên cuda xiste warê 
piratîkê. Di vê çarçoveyê de bi 
hezaran kes gullebaran, bi hezaran 
îdam û bi sedan hezar kes jî riya 
mişextî û derbideriyê da pêşiya 
wan ku ew koçrew niha xwe li 
milyonan kesan dide. Dûre dest bi 
çandina tovê dubendî û netifaqiyê 
kir, fitwaya cîhadê li dijî kurdan 
der kir û ...hwd. 

Li asta derveyî de jî şandina 
şoreşê kire durûşm û bingeha 
siyaseta xwe. Li pêvajoya bi 
serxistina vê armancê de jî, mifah 
standin ji her taktîk, metod û 
alavekê bi rewa û meşrû dizanî. 

Dema ku rejîm êdî ji xwe mikûr 


Medalyaya terorîzmê û 

şanaziya rehîngirtinê 


hat û hinekê ji xwe xatircem bû, êrîş 
bire ser balyozxaneya Amerîka li 
Tehranê û hemû karmendên wê bo 
midehê 444 rojan bi rehîn girtin. Bi 
vî awayî yekem gava pêpes kirina 
yasa û pirensîpên navnetewî û 
dîplomatîk avêt û xîmê dujminatiya 
xwe bi Amerîkayê re raçand. Wê 
kiryarê derbek giran ji hitbara 
navnetewî a rejîmê û dîplomasiya 
wê xist û pêlek ji mehkûmiyet û 
şermezariyan jêre li pey xwe re anî 
ku PDK îran jî weke yekem hêza 
Îranî di nava refa wan de bû. 

Hikûmeta nûgiha ku êdî sermestê 
desthilata xwe ya nerewa û 
serkeftinên li jinav birina neyarên 
hundurîn ên xwe de bû, hevdem 
bera şemendefira serkut, bizdandin 
û terora xwe da derve û bi sedan kes 
ji çalakên siyasî, çandî û civakî teror 
kirin ku di nava wan de kesatî, 
siyasetvan û navdarên weke Şapûr 
Bextiyar, Daryûş Firûher, Dr. 
Qasimlo, Dr. Sadiq Şerefkendî 
û...hwd hene. Bi taybetî dosyaya 
Mîkonosê wate terora sekretrê PDK 
îranê, Dr. Sadiq Şerefkendî 
mehkûmiyetek navnetewî bo 
Komara Îslamî li pey xwe re anî û 
xalek reş xiste ser eniya karbidestên 
payebilind ên wê. 

Hevdem li gel pêşve birina 
siyaseta terorîstî a xwe de, weke 
hêcan şerek giran bi ser îraqê de 
sepand û hezîne û zirarên pir mezin 
daye destê xelkê îranê, lê piştî 8 
salan neçar ma ku her bi xwe cama 
jehrê vexwe û rêketina aştiyê wajo 
bike, şerek ku niha jî şûnwarên 
malwêranker ên însanî û aboriyên 
wê her dixuyin. 

Li vê navberê de teror û hovêtiya 
rejîmê tenê pêsîra cudabîr û 
opozîsyona îranê nedigirt, belkî li 
dehan êrîş û kiryarên terorîstî de 
armancên rojavayî û bi taybet 
Amerîkî bi nîşange girt ku dewsa wê 
li her hemiyan de bi başî xuya û eyan 
e, weke: Teqandina balyozxaneya 
Amerîka li Lubnanê di sala 1983' an 
de, teqandina balyozxaneya Amerîka 
li Kuwêtê di sala 1983'an de, 
teqandina balyozxaneya Îsraîlê li 


Arjantînê di sala 1992 an de, 
teqandina nawenda ayînî a Cihûyan 
(Amya) li Arjantînê di sala 1994'an 
de û ... hwd. Xincî vana, berdewam 
bûye li rehîn girtina şaromendên 
Ewropayî û Amerîkayî bi tometên 
sîxorî û ... hwd û paşan jî li 
danûstanên siyasî de mifah jê 
standiye; ku sê çiyagerên Amerîkayî 
jî mînaka zindî a wê ye. 

Dawîn hewlidayîna terorîstî jî ku 
li çend rojên derbasbûyî de eşkere 
bû û niha rojeva siyasî a cîhanê 
dagirtiye, pilana teror kirina balyozê 
Erebistanê û teqandina 
balyozxaneyên Erebistan û Îsraîlê li 
Amerîkayê de bû, her çiqas ku bi 
xweşî ve hate pûç kirin û serî negirt, 
lê çi ji rolê nerênî û metirsiya ku 
Komara Îslamî weke gef bo ser 
tenahiya navnetewî heye kêm nekir. 
Lewma me dît ku li vê derheqê de 
him helwestek micid ji bal Amerîka û 
hevalbendên wê ve hat girtin û him 
jî dosyaya pilanê radestî Civata 
Ewlekar a NY hat kirin û renge 
hezîne û nirxek giran bo rejîmê 
hebe. Li rastî de ew pilan doma 
zincîre pilan û kiryarên terorîstî tê 
ku ji sê dehsalan berî niha ve li dijî 
armanc û berjewendiyên rojava û bi 
taybet Amerîkayê dest pê kiriye. 

Eva ku niha em dibînin bi çi 
awayî destêwerdana li nav kar û 
barên navxweye welatan de dike, ji 
riya hevkarî kirina bi gurûpên îslamî 

ên tundajo re çawan 
hewla neewle û aloz 
kirina wan dide, belge 
û dukementên 
eşkerebûyî li nexş û 
rola têkderane a 
rejîmê li îraq, 

Efxanistan, Lubnan, 

Erebistan, Yemen, 

Behrên û ...hwd jî 
selmênerê vê rastiyê 
ne. 

Bi giştî, rejîm 
terorîzmê weke çekek 
bihêz û metodek rewa 
bona pêşve birina 
armancên îdeolojîkî û 

stratejîkî ên xwe dizane ku durûşma 
ji holê rakirina Îsraîlê jî li ser xerîteya 
coxrafiyayî a cîhanê hêcet û 
pasaweke bo rewatîdan bi wan karan. 
Em dibînin ku li jêr tarîtiya siyaseta 
rejîmê de heya niha çiqas tehrîm û 
dorpêçên aborî û siyasî bi ser îranê 
de hatine sepandin û her ku diçe 
bazneya wan givaşan jî tengtir dibe û 
roj li pey rojê zêdetir ji civaka cîhanî 
tê dûr xistin û îzole kirin. 

Niha ku şoreşa erebî û şikestina 
şûşeya temenê dîktatoran dest pê 
kiriye û ji hêla din ve jî rejîm him li 
navxweyî welat de rewatiya xwe ji 
bal gel ji dest daye, him jî li nav 
eniyên desthilatdar bi xwe de jî 
dijberî û dubendî gihaye astek bilind, 
zext û givaşên navnetewî jî li dor 
pêpes kirina mafê mirov, bernameya 
navikî û xurt kirina tehrîman bûne 
sedem ku rejîm, desthilata xwe li 
lêjiyê de bibîne û her ew tirs jî bibe 
alîkar bona wê ku hovatiya xwe du 
hember bike û bixwaze bi gef, 
neewlehî û teroran bo midehek din 
siya biyom a xwe bi ser gelên îranê de 
garantî bike. Lewma ev pilan jî pêka 
naverok û pêşîneya rejîmê, tu 
gumanekê naxîne ser rastiya wê û 
ewqas eşkere ye ku hewcehî bi tu 
belgeyan nake. Çunku kes nikare 
şanaziya makeya terorîzmê û 
medalyaya çalaktirîn piştevanê 
terorîzmê jê bistîne, nav û dengiyek 
ku tenê li bejna wê tê û li pêşbirkêya 
terorê de kesê şiyana bazdana wê 
tune. 



ii 


îran dixwaze hemû Şîeyên cîhanê 

girêdayî wilayeta Feqîhê bike” 


Wezîrê karûbarê Derve yê 
Behrêynê, Komara Îslamî bi 
destêwerdan di nav rewşa 
navxweyî a Behrêynê, û hewildan 
ji bo rakêşana tewaya Şîeyên 
cîhanê bo aliyê Wilayete Feqîh 
tawanbar kir. 

Wezîrê karûbarê Derve yê 



Behrêynê herweha got: rejîma îranê 
Behrêynê wek deriyê çûne jor bo 
Kendavê dihesibîne, û daxwaz ji 
welatên Erebî kir ku li hemberî wan 
destêwerdanên îranê de piştevaniya 
wan bikin. 

şirovekarekî Kowêtî bi navê Eyad 
Elmina’i di vê derheqê de got ku 
Komara Îslamî ji rêya darêtina 
gelaleya terora balyozê Erebistanê li 
Waşintonê, û pêkanîna toreke sîxoriyê 
li Kuwêtê û herweha destêwerdana 
resterast di Behrêynê de, di nava 
karûbarên Behrêynê û welatên Erebî 
de destêwerdan kiriye. 


Xamineyî: "Xumeynî dijberên nizamê 

îdam dikirin, lê ez wan zîndanî dikim!!" 

Di bersiva rexneya Ayetullah Musewî Erdebîlî, Merceê Teqlîd 
li Qumê derbarê îdama girtiyan de,rêberê rejîmê Elî Xamineyî 
şanazî bi hindê kir ku wek serdemê rêberiya Xumênî girtiyan 
îdam nake, belkî tenê wan dixe girtîgehê de. 

Li gorî nûçeyan çend mehan piştî hilbijartinên serkomariyê di 
sala 1388'an de, dema ku Musewiyê Erdebîlî di hevdîtina xwe bi 
Xamineyî re, daxwaza serbest berdana girtiyên siyasî kiribû, lê di 
bersivê de Xamineyî gotibû, dema ku ez Serkomar û tu Serokê Şêvra 
Bilind a Qezayî ya îranê bûyî, Xomeynî biryara îdamkirina dijberên 
Komara Îslamî dida, lê niha min biryara îdamê nedaye û bi tenê 
biryara destbiserkirina xelkê nerazî daye, lê hêj hûn nerazî ne? 

Di serdemê Serkomariya Mihemed Xatemî de jî, meşên 
nerazîbûnê li zanîngehên Tehranê de birêve çûn, ku ji aliyên hêzên 
ewlehiyê ve hatin serkutkirin. wê demê jî Xamineyî di bersiva kesên 
ku rexne ji serkuta xwendekaran ji aliyê Hêzên Ewlekariyê ve girtin 
got:" Xumeynî dema xwe biryara îdama neraziya da, lê min bi tenê 
biryara serkuta xwenîşanderan daye, gelo hêj hûn nerazîne?”. 










Siyasi 


Rejîma îranê li pey 

bidestve anîna çeka 
navikî ye 


Di demekê de ku bûyerên 
di Lîbî, Tûnis, Mîsir, Sûriye û 
welatên ku ketine ber pêlên 
Buhara Erebî, cîhan bixwe ve 
mijûl kirine, îran jî bi micidî ve 
mijûlî pirçekkirina xwe ye. 

Hikûmeta îranê li jêr sîbera 
Buhara Ereb de zêdetir ji 
demên berê dixwaze ku xelkê 
xwe serkut bike. Lê di hemen 
dem de dixwaze bi dîtina 
têkçûna deshilata kesên herî 
xwedîhêz ên wekî Mubarek ku 
hate girtin û Qezafî ku hate 
kuştin, hewlê dide daku çeka 
navikî bi dest bixe. 


niha ew hest piştî Buhara 
Ereb xwedîhêz bûye. 

Rojava bi sala ye ku îranê 
han dide desta ji programa 
xwe ya navikî hilgire, lê îran 
serbarê tehrîmên herî tund 
ên navnetewî bersiva erênî 
nade wan. Li gorî gotina 
karnasan heya niha îranê 
seba vê ku keresteyên wan 
baş kar nakin nekarîne 
bombeya navikî bi dest bixin. 
Lê di hemen dem de 
ragehandine ku îran dikare li 
heyamê şeş mehan de 
bomeya navikî çê bike. 


Bi rehetî mirov dikare 
bigîje vê encamê ku heke 
Qezafî çeka navikî heba, 
Nato'yê bi vî awayî 
destêwerdan li Lîbiyê de 
nedikir. Serhildêran jî li Lîbiyê 
de nedikarîn ku bi vî awayî 
Qezafî ji nav bibin. Li Sûriyê 
binêrin ku Esed bi sedema 
destnewerdan nekirina hêzên 
derekî çawan xelkê serhildêr 
tepeser dike. îran jî bi 
hestyariyek zêdetir ve rewşê 
dişopîne û Ehmedînijad jî 
ragehandiye ku 
destêwertdana Natoyê 
kêşeyan aloztir dike. 

Li îraqê binêrin! seba vê ku 
çeka navikî tunebû Amerîkayê 
bi hêsanî êrîşî ser vî welatî kir 
û deshilata Sedam ji nav bir. 
Yek ji karnasên Musadê 
ragehand ku hikûmeta îranê ji 
êrîşa Amerîkayê pirr ditirse û 
li ser vê bawerê ne ku heke 
îraqê bombeya navikî heban 
Amerîkayê êrîşî ser wan 
nedikir, lewra bombeya navikî 
dikare desthilata wan ji 
,jinavçûnê biparêze. 

Heke heya salekê berî niha 
ew fikar tenê hestek bû, lê 


Armanca hikûmeta 
îslamiya îranê wek 
hikûmetek mesebî û Îslamî 
hinartina şoreşa slamî bo 
derveyî îranê ye. Lê em 
dibînin ku Amerîka hêzên 
xwe ji îraqê vedikişîne û îran 
jî dixwaze ku vê valatiyê bi 
mesajeke Îslamî pir bike. Di 
van salên daviyê de îranê 
berdewam dijayetiya 
Amerîkayê û civatgeha 
navnetewî kiriye. Kiryara 
herî daviyê terhê terora 
balyozê Erebistanê li 
Amerîkayê de bû ku armanc 
jî ew bû mezinahî û hêza 
Amerîkayê û rêberiya cîhanê 
bibe jêr pirsyar. 

îranek xwedî bombeya 
navikî gefek micid bo ser 
Rojhilata Navîn û herweha 
cîhanê ye jî. Hêzên mezin ên 
rojavayî divêt niha pêde 
zêdetir ji Buhara Ereb 
giringiyê bidne pêşîgirtina ji 
destpêregihîştina îranê bi 
bobe navikî. 

Çavkanî: UroAsya 

Rojeva siyasî a Sûriyê 

Kongireya Nîştimanî ya Kurdî li Sûriyê pêk hat 


Pêka nûçeya "Netkurd"ê, yekemîn 
Kongreya Niştimanî ya Kurdî li Sûriyê bi 
rêveberiya 10 partiyên kurd û bi 
beşdarbûna li derdora 257 endaman ji 
kesayetiyên serbixwe û nûnerên 10 
partiyan û hin hevkariyên ciwanan pêk 
hat. 

Kongreyê di 26-10-2011'an de li 
Qamişloyê destpêkir. Ji her herêmeke 
kurdî û deverên ku kurd li Sûriyê lê dijîn 
wek Reqa, Heleb û Şamê li derdora 150 
nûnerên serbixwe ji bo beşdarbûna di 
kongre de hatibûn hilbijartin. 

Di destpêkê de endamên kongirê bona 
rêzgirtina ji riha pak ya şehîdên miletê 
kurd û şoreşa Sûriyê bîstekê bêdengî 
ragirtin, piştre sirûda nîştimanî ya kurdî 
M Ey Reqîb" û sirûda welatê Sûriyê hatin 
guhdarîkirin. 

Bi gotina sekreterê Partiya Pêşverû ya 
kurd li Sûriyê, Ebdilhemîd Derwîş kongre 
dest bi kar û programê xwe kir 

Ew mijarên ku hatin geftûgokirin û 


Encûmana Niştimanî ya Kurdî li Sûriyê di 
27-10-2011'an de bidawî bû. 

6 partiyên kurdên Sûriyê yên ku di 
kongre de beşdar nebûn ev in: 

1- Elpartî Demoqratî (ya bi serokatiy 
Ebdilrehman Alocî). 2- Partiya Wîfaq 
Demoqrat (Rêkeftin). 3- Hevgirtina Gel. 

4- Yekîtîya Kurdistanî. 5- Partiya Yekîtiya 
Demoqrat (PYD) 6- Şapêla Pêşeroj ya 
kurd li Sûriyê. 

Rejîmê pêşniyaza Komkara 
Ereb qebûl kir! 

Yekîtiya Ereb bi serokatiya Nebîl 
Elerebî civînek pêk anîn û hinek 
pêşniyarên wek: ragirtina kuştara 
neraziyan, paşvekêşana hêzên 
Ewlekariyê li ser şeqaman, û 
destpêkirina gotûbêjê di navbera 
hikûmetê û serhildêran, azadkirina 
girtiyan, daxwaz ji rejîma Beşar Esed 
kirin da ku ji vê kirîzê derbas be. 

Li ser bingeha vî terhî wê tewaya hêz 



biryarkirin, ev bûn: 

- Daxwaza mafê çarenûsê ji bo miletê kurd 
li Sûriyê. 

- Di kongreyê de Encumana Nîştimanî 
ya kurdî li Sûriyê hate damezirandin. 

- Kongre xwe beşek ji oposîzyon û şoreşa 
gelêrî ya miletê Sûriyê dibîne û dê piştgirî 
û xwedîlêderketinê ji hevkariyên ciwanên 
kurd re bike. 

- Kongre doza guhertina bingehîn ya 
rêjîma Sûriyê dike. 

- Kongre kuştina miletbi destên hêzên 
ewlekarî û leşkerî yên rêjîma Sûriyê 
şermezar dike û doza derketina wan 
hêzan ji nav bajarên Sûriyê dike. 

- Kongre bi tena xwe diyalogê bi rêjîma 
Sûriyê ya niha re nake. 

- Hemî hevbendên partiyên kurdî yên berê 
(Hevbendî, Enî, Encûmana siyasî, Hevkarî) 
di kongre de hatin hilweşandin. 

- Ger ku hevbendên oposîzyona Sûriyê 
(Ragihandina Şamê û Encûman Niştimanî 
û Komîteyta Hevkar) belge û biryarên 
kongireya kurdî nepejirînin, partiyên 
kurdî yên di wan hevbendan de wê di 
hindirê 2 mahan de ji wan hevbendan 
vekêşin. 

Kongireya Niştimanî ya Kurdî li Sûriyê bi 
hilbijartina komîteyeke ji 45 endaman (20 
ji partiyan û 25 serbixwe) bo rêvebiriya 


û aliyên neyar bi nûnerên nîzama 
Sûriyê re wê gotûbêjan bikin. 

Yekîtiya Ereb gef kir ku heke rejîma 
Suriyê bersiv nede û amade nebe ku di 
gel neraziyan gotûbêjan bike, îmkana 
êrîşa bo ser vê rejîmê ji aliyê 
Rojavayiyan ve heye. 

Hikûmeta Sûriyê çend 

seetan piştî pejirandina 
pêşniyazê dîsan wehşeta xwe 
berdewam kir 

Hevdem digel şirovekirina bersiva 
erênî ya dewleta Beşar Esed bi gelaleya 
Yêkîtîya Ereb, derbarê bidawîanîn 
aloziyên navxweyî ên Sûriyê,li bajarê 
Humsê hêzên ewlehî dîsan 13 kesên din 
kuştin. 

Rojên şûndatir jî bi hemen şêwe li 
ser kuştina xwenîşanderan berdewam 
bû û dîsan sozên xwe bi cih neanî. 
Xwenîşanderan roja înê bi îna Elahu 
ekber bi nav kirin û bi awayek girseyî 
derketin ser şeqaman û durûşma 
hiloşîna rejîma Esed qîriyan. Lê hêzên 
rejîmê bi awayek hovane ber bi rûye 
wan bû û bi dehan kes kuştin û birîndar 
kirin. Bi vê çendê jî dîsan selimand ku 
tu baweriyek bi reforman û daxwazên 
Xwenîşanderan nine û dê her li ser şopa 
xwe ya serkutê bimeşe. 









Civakî 


Agirî 


Para Kurdan pîsbûna jîngehê ye 

Ceifer Mubeşirniya 


Berpirsên hikûmetî ên Komara 
Îslamî tim îdia dikin ku xelkê îranê 
di refahê de dijîn û carna jî sozên 
direwîn weke "tiştek bi navê 
bêkariyê di îranê de nemaye yan 
kêmser bûye, yan emê pereyê neftê 
bînin ser sifreya xelkê û ...hwd" 
hemû li halekê de ne ku xelkê îranê 
bi giştî û gelê Kurd bi taybetî li hejarî 
û belengaziyê de dijîn û di nava 
kirîza bêkariyê de çeqiyane, giranî 
hawarê dike û jiber wan kirîzan, 
gellek diyardeyê xirab serî hildane 
ku hêdî hêdî civakê biçok de tînin. 

Eva jî li halekê de ye ku îran û 
Kurdistan welatek dewlemend bi 
çavkaniyên binerd e û dahatek 
yekcar zaf ji vê riyê ve bidest dixe, lê 
him xelkê îranê û di nava wan de jî 
xelkê Kurdistan perawêzxistî û 
bêpar ji vê sermiyana mezin a xaka 
xwe ne. 

Ger li gor pîvanên coxrafiyayî, 
dahata salane û sermiyanên giştî û 
çavkaniyên binerd, nirxandina 


Kurdistana îranê bihê kirin, renge 
kêm welatên pêşkevtî û xwedî 
abûriyek bihêz ên hevrûberên 
Kurdistana îranê hebin ku tiştek 
pêtir ji çavkaniyên siroştî û 
hilkevtek cuxrafiyayî a bikêrtir weke 
Kurdistana îranê hebin. 

Kurdistana îranê, deverek pirr ji 
xizîne û dewlemend bi çavkanî û 
sermayeyên binerd, weke: Nift, xwê, 
mermer, mermerê sor, giranît, mîka, 
dolomît, filorîn, birîl, kevirê hesinî, 
mengeniz, antîmwan, mîs, zêr û 
barût e. Niha 140 ji wan çavkaniyan 
mifah jê tê standin û salane 405 ton 
madeyên binerdî tên derxistin, lê 
bêy wê ku tu karxane û fabrîkayek di 
herêmên Kurdakincî de hebe, di 
rastî de hemû ji aliyê desthilatdarên 
rejîma îranê ve tê talankirin. 

Her yek ji wana xenîmet û 
sermayeyek in ku ger siyasetek paqij 
û durust a abûrî li ser de bimeşe, ne 
tenê dê abûriya deverê pêşve dibe û 
bêkariyê çareser dike, belkî tesîrek 
baş li ser hemû abûriya îranê jî dê 
hebe. 

Niha piştî 32 salan, taze rêberê 
Komara Îslamî di seferek xwe de bo 
Kurdistanê radigihîne ku hest bi 
bêkariyê di wê deverê de kiriye, 
hestek ku 32 sal e çalakên kedkarî, 
bankên cîhanî, xelkê deverê û rewşa 
jiyana gelê Kurd li Kurdistana îranê 
hewara wê dikin. Piştî wê axaftinê 



hikûmetê gelaleya danîna 
karxaneyek şimşên zêr li bajarê 
Qurwe, ser bi parêzgeha Sine derxist 
holê û têde 3 hezar derfetên karî tên 
pêkanîn, lê xuyaye ku serbarê 
tevlîhevkirina jîngeh û pîskirina 
seqaya Kurdistanê, xelkê bomî dê jê 
bihên bêpar hiştin û tenê hesret û êş 
bibe para xelkê deverê. 

Evana û çendîn çavkaniyên din 
ên weke gola Urmiyê, kangaya 
kevirên Giranêt a Pîranşarê û bi 
sedan ên din ku her yek ji wana 
çavkaniyên başin bo derfetên karî ji 
xelkê kurdistanê re, lê ne tenê 
nebûye derfet ji wan re, belkî bûye 
janeser û çavkaniya nehametî û ew 
sermiyana mezin tê talankirin. 


Bi hebûna wan xizîneyên sermiye 
û derfetên kar di Kurdistanê de, 
ciwanên Kurd bêkar in û bo bijîva 
jiyana xwe bi neçarî rû ji karên 
sînorî û giran dikin, lê dîsan jî 
boseya hêzên nîzamî ên rejîmê û 
hingavtina sînga wan çavnihêriya 
ciwanên Kurd dike û rojane em 
şahidê van bûyeran in. 

Ji aliyek din ve jî her seba 
bêkariyê û kêmdahatiyê, ciwanên 
Kurd dev ji xwandinê berdidin û 
nexwastî tûşî diyardeyên xirab ên 
weke îtiyad, fesad û..., ku encama 
siyasetên rejîmê derheq gelê Kurd in 
dibin. 



Çanda tund û tûjiyê di îranê de 


Rêbwar Fanî 

Di cîhana îro de, aştî mercê 
sereke yê geşekirina 
demokrasiyê ye. Tund û tûjiyên 
ku di van çend salên derbasbûyî 
li cîhanê hene, gellek kes mijûlî 
peydakirina çareseriyek bo 
dijberîkirina wan tund û tûjiyan 
kiriye. Em di cîhanekê de dijîn 
ku ji çand, hizrîn û îdolojiyên 
cur bi cur pêk hatiye, renge hin 
ji wan çand û îdolojiyan dijî 
hevdu bin, lê eva mirov e ku 
divê têgihîştinek ji erkê mirovî 
yê xwe hebe û mirovan weke 
mirov mêze bike ne ku weke 
îdilojiyek dijberî xwe. 

Herweha dema vê çendê 
gihîştiye ku mirov girîngiyek 
taybetî bi mijarê tund û tûjiyê di 
warên siyasî, civakî û abûrî de 
bide. 

Yek ji pirsgirêkên bingehîn di 
îranê de hebûna çanda tund û 


tûjiyê ye. Mixabin ev çand di 
nav xelkê îranê de cihgîr bûye. 
Bûyerên weke destdirêjiyên 
cinsî, mêzekirin li îdaman û 
mijarên wusa, nîşanderê 
misogerbûna çanda tund û 
tûjiyê ne. 

Di pênaseya rejîma Komara 
Îslamî de, tund û tûjî yek ji 
faktorên bingehîn ên wê rejîmê 
ye. Helwestên rejîmê li hember 
bûyer û diyardeyên civakî jî, 
helwestên nerênî ne, Dezgehên 
pêwendîdar bi pêragihîştin bi 
pirsên civakî, tenê ji riya tund û 
tûjiyê nas dikin. îdamên birfireh 
di îranê de mînakek ji 
geşekirina tund û tûjiyê di nav 
civakê de ne. 

Hêjayî gotinê ye ku hemû 
xelk li hember diyardeya tund û 
tûjiyê berpirsiyar in û guhertina 
rewşa han hewcehî bi guhertina 
hizrîna xelkê heye. 

32 sal berî niha piraniya 
xelkê îranê wusa difikirîn ku bi 
hiloşîna rejîma Pehlewî, rê bo 
gihîştin bi azadî û demokrasiyê 
xweş dibe. Du dirûşmên sereke 
ên şoreşa sala 1979’an, azadî û 
xweserî bû, lê mixabin tu 


girîngiyek bi eslê dijayetî li gel 
tund û tûjiyê nehate dan. Di wê 
rewşê de gellek ji xalên destûra 
bingehîn û yasayên civakî li ser 
bingeha tund û tûjiyê hate 
darêtin û ne tenê xelkê îranê 
negihîştine azadiyê belkî rewşa 
îranê di her warekê de ber bi 
xirabtirbûnê ve çû. 

Divê em vê çendê li ber çav 
bigrin ku gihîştin bi civakek 


azad û demokrat, hewcehî bi 
hewldana xelkê ji bo 
binbirkirina çanda tund û tûjiyê 
heye. Ku wusa bû hikûmet 
dikeve jêr givaşek zaf û neçar 
dibe ku di nav yasayên xwe de 
guhertinan pêk bîne. Di vê 
rewşê de tu cihek bo kesên 
alîgerê çanda tund û tûjiyê 
namîne û herweha civak jî ber 
bi demokrasiyek esîl diçe. 

Rêberek bîrtîj û şoreşvanek dûrbîn 


Arif Velzî 


Di demekê de ku aramî û 
tenahî a piştî bidawî hatina şerê 
duyem ê cîhanî li dunyayê bi giştî 
û rojhilata navîn bi taybetî cihgîr 
naebibû, herweha di demekê de 
ku rewşa xwendin û asta 
rewşenbîrî li îranê di astek gelek 
nizm a xwe de bû û perwerde û 
hînkirin ji rêya qutabxaneyên 
sunetî û olî ve dihat birêve birin û 


Di demekê de ku sîstema 
eşîretî û lawaziya çandî û 
rewşenbîrî bal bi ser herêmên ku 
kurd têde akincî bûn kêşabû û 
xelkê kurdistanê tu nasîn û 
şarezayî li ser pêwîstî û girîngiya 
perwerde û hînkirina di warên 
curbicur ên ku bo jiyana her 
mirovekî pêwîst in nebû, babê 
nasyonalîzma kurdî wate Simayîl 
Axayê Şikak naskirî bi Simko di 
herêmên navbera îran û Turkiyê 
de şoreşek birêxist ku li serdemê 
xwe de kêmwêne bûye, lewma ye 
ku neyarên kurdan û herwiha 
gelek kurdên xizmetkarê 
deshilatdar û hakimên zal bi ser 


kurd û kurdistanê de ku qelema 
xwe bi nirxek erzan firotin, ketine 
hewla çewaşekirina dîroka 
rengîn û pir ji qehremanî û 
rizgarîxwaziya egîdên wekî 
Simayîl Axayê Şikak, Qazî 
Mihemed, Şêx Mehmûd Berzencî, 
û gelek rêber û şoreşvanên 
kurdan û bi şêwazek bêrehmane 
û dûr ji wîjdana mirovatiyê bi 
talançî, diz û îxanetkar binav 
dikin. 

Lê berevaj, şoreşa Simayîl Axa, 
şoreşek siyasî, netewî, candî, 
kultûrî û rewşenbîrî bû ku 
xizmetek gelek mezin û dîrokî bi 
netewa xwe kir. 

Eger em lêkolîn û pêdaçoneke 
zanistî û rast li ser şoreşa Simko, 
helkewta zemanî û mekanî a 
şoreşê, sîstema civakî ya wê 
demê a kurdistanê, sîstema 
hikûmetên zal biser kurdistanê û 
hikumetên cîran û 
berjewendiyên abûrî û siyasî yên 
hevpare wan û gelek xalên din ku 
birastî weke asteng û pirsgirêk 
liser rêya geşekirina çandî a 
civakê tên hesibandin bikin, der 
dikewe ku di hember pirsgrêk û 
arîşe yên han di wê serdemê de, 
deskevtên dîrokî û giring yên 
Simko û şoreşa Simko gelek bi 
buha û mezin in. 


Yek ji wan deskevtên mezin û 
serdemî yên Simko, ew bû ku wî 
bo cara yekem di dîroka rojhilata 
kurdistanê de, bi hevkariya 
Ebdulrizaq Bedirxan di sala 1912 
an li bajêrê Xoyê kovarek mehane 
bi navê Kurdistanê derxist. 

Deskevta din ya herî binirx ku 
bû sedema kerb û kîna 
deshilatdarên wê demî ye îranê, 
avakirina yekemîn qutabxaneya 
bi zimanê kurdî di sala 1913'an 
de li bajêrê Xoyê de bû. 

Deskevta din a dewleta 
Simko, avakirina Civata 
Rewşenbîrî a kurd bi navê 
"cîhandanî" ye ku bi hevkariya 
Ebdulrizaq Bedirxan li sala 
1913'an de hat damezrandin. 

Herweha anîna çapxanê bo 
bajarê Urmiyê û derkirina 
rojnameya Roja Kurd ji aliyê 
organa nawendî a bizava 
rizgarîxwazî a Simko ve bi 
sernvîseriya Mela Mihemmed 
Turcanîzade (li çapxaneya Xêyret 
li bajêrê Urmiyê) hewl û xebatekî 
din ya hêja û dîrokiye şehîd 
Simko ye. 

Piştî deskevtên han derdikewe 
ku Simko, rêber û rewşenbîrekî 
bîrtîj, şoreşvanekî biwêr û 
dûrbîn, kesayetiyek xwedî 
helwest yê netewa xwe ya hejar û 
zulmlêkirî bûye. 



Şehîd Simko bi şoreşa xwe ya 
pir ji şanazî û serbilindî da 
selimandin ku tekoşîn, berxwedan 
û xebata ji bo azadî û serbestiya gel 
çiqas biqedr û qîmet e û bi wan 
deskevtên şoreşa xwe îsbat kir ku 
rewşenbîrekî serdemiyane û 
dûrbîn bûye ku di çaxê 
dashilatdariya xwe de rolek binirx 
di hişyarkirin û geşandina asta 
rewşenbîrî û çandiya gelê xwe de 
lîstiye. 



Zalbûna hunermendên hikûmetî bi ser sînemaya îranê 


Sadiq Vehdanî 


Gava ku bas ji hunerê tê kirin, 
wateyek bilind a mirovî tê berçavê 
me. Û kesên hunermend jî, hertim 
weke kesek têgihîştî û mezin tê 
berçav ku hemû hewlên wan xizmet 
bi mirovatî û çanda mirovatiyê ye. Lê 
di îranê de wateya huner weke 
hemû wateyên mirovî ên din, 
wateyek cuda hene. Di nêrîna 
karbidestên rejîma îranê û 
hunermendên derev ên ser bi rejîmê 
de, serbestbûn û dilsojbûn bo çandê 
weke fehşa û fesada exlaqî tê 
binavkirin. 

Di wî welatî de mirovên 
îxanetkar bi çandê ji aliyê hikûmetê 
ve tên piştîvanîkirin. Çend roj berî 
niha "Fereculla Selehşûr", yek ji wan 
hunermendên hikûmetî ku xwe bi 
derhênerek serkevtî dizane, di 
hevpeyvînek tevî yek ji malperên 
hikûmetî ên rejîmê de axaftinek 
derheq bangkirina Ancilîna 
Cûlîfhunermenda Halîwûdî) bo 
îranê û herweha li ser rewşa 
sînemaya îranê kir ku di rastî de 
nêrîna rejîmê li hember hunerê 


nîşan dida. Nêrînek ku têde 
hunermend bi fahişe û sînemayek ku 
bi dilê rejîmê nebe bi fehşaxane 
dizane. 

"Selehşûr" di axaftina xwe de 
gotibû ku jinên sînemager ên îranê 
hez dikin ku wêneyên wan di nav 
belavokan de bi awayek neîslamî bê 
nîşan dan. Navhatî bi bê 
liberçavgirtina pêgeha sînemakaran, 
ew bi fahişe binav kirin û sînemaya 
îranê weke fahişexane zanî. 

Eva di halekê de ye ku bixwe jî di 
vê sînemayê de kar dike. Yûsifê 
Pêxember, berhema herî bi nav û 
deng ya Selehşûr e ku di sala 1387'a 
Rojî ji Deng û Rengê televîzyona 
Komara Îslamî bilav bû. Hêjayî 
gotinê ye ku piştî nîşandana fîlma 
han, di dadgehekê de "Selehşûr" bi 
tawana dizîna fîlmnameya Yûsifê 
Pêxember bi 3 sal zîndanê hat 
mehkûmkirin ku paşan ev hukm hat 
helweşandin. 

5 ekterên jin ên navdarên 
sînemaya îranê li hember axaftina 
Selehşûr derheq sînemaya îranê, 
dijkiryarek tund nîşan dan û di 
beşek ji nameyek servekirî a wan de 
hatiye: "Eva ku em dibînin hûn 
jiyana pêxemberan li warên cur bi 
cur de dikişînin ser ekranê û akar û 
reftarên wan dikin mînak ji xwe re, 
lê em gellek xembar in ku vê yekê 
nekariye bandorê li ser axaftin û 
kelamên we hebe. Di encam de, em 


bi vê nav û dengiya ku we bi nifret, 
kîn û sivikatîkirin bi hevpîşeyên xwe 
bidest xistiye, pirr xembar in". 

Herweha "Ancilîna Cûlî" jî li 
hember axaftinên wî derhênerê 
hikûmetî bêdeng nema û di 
nameyekê de nêrîna Selehşûr li 
hember sînemaya îranê şermezar 
kir. 

Mixabin di sînemya îranê de 
kesên weke Selehşûrê kêm ninin. Ew 
hunermendên direwîn ku tu 
têgihîştinek ji huner û sînemayê 
tunin in û bi piştevaniya rejîmê bûne 
hunermend û erkê wan tenê cî bi 
cîkirina siyasetên nepaqij ên Komara 
Îslamî di warê çandê de ye. 

Eva di halekê de ye ku li îranê 
derfeta karkirin ji hunermendên 
rastîn bi taybetî di warê sînemayê de 
hatiye standin. Piştî şoreşa 1979'an 
û bi hatinsarkara rejîma Melayan, 
gellek ji sînemakarên xweser ên 
îranê neçar bûn ku îranê bi cih 
bihêlin. Sînemakarên din ku 
dixwastin di welatê xwe de kar bikin 
ketin jêr givaşa rejîmê û berhemên 
wan ketine jêr sansor a Komara 
Îslamî de. 

Di çend salên derbasbûyî de û li 
pey darêtina siyaseta Îslamîkirina 
hemû aliyên jiyana xelkê û 
bikaranîna îdeolojiya Komara Îslamî 
li berhemên çandî de, pêvajoya 
sansor û dijberî li hember 
sînemakarên sikolar zêdetir bûye û 


sînemakarên navdar ên îranê weke 
Behmen Qubadî, Ebas Kiyarostemî, û 
gelek kesên din êdî tu derfetek bo 
karkirin di îranê tuninin. 

Dijatiya rejîmê li hember çand û 
hunerê di 32 salên derbasbûyî de bi 
sansor, girtina hunermendan, 
destêwerdanên hikûmetê di 
berhemên hunerî de û axaftinên 
wusa ji zarê hunermendên hikûmetî, 
hatiye selimandin. 

hunermend Aynûr Doxan: 

“Hunermend oksîjina miletan in” 



Amadekar: Letîf 
Epozdemir/ Stenbol 

Aynûr Doxan Kê ye.? 

Hunermenda Kurd Aynûr 
Doxan, sala 1975 ; an li 
parêzgeha Dêrsim bajarokê 
Çemizkezek hatiye dinyayê. 

Sala 1990'an malbata 
Aynûr koçebarî Stenbolê bûye. 

Hunermenda Kurd li ASM 
(Navenda Hunerî a Arif Sax) 
waneyên tembûr û 
sitrangotinê wergirtine. 

Piştre dîsan li Akadîmiya 
Stembolê waneyên huner û 
stranbêjiyê xwendine. 

Sala 2002'an kasêtekbi 
navê Seyîr, bi Turkî derxistiye. 

Lê mixabin ku ew xebata 
Aynûr tu dengek nebûye. 

Cara duyan dîsan neqrekî 
bi Turkî derxistiye. Lê ew jî 
wek a bere maye bêdeng. 

Aynûr, piştî wan xebatên 
xwe bi humermendên wek 
Metîn - Kemal Kahraman, 

Grup Yorum, Lutfû Gûltekin, 
Anjelika Akbar û Orient 
Expressions xebitiiye û li cem 
wan vokalîstî kiriye. 

Hunermenda hêja di sala 
2004 ; an de kasêtek Kurdî, bi 
navê "Keça Kurda" tomar 
kiriye. Ev xebata Aynûr di 
demek kin de deng veda û li 
seranserê welat Aynûr ji nû ve 
hatiye rojeva hunerzan û 
mûzîknasan. 

Di gulana sala 2005 ; an de, 
li gel girûpa mûzîka Hollandî a 
bi navê NEDERLANDS 
BLAZERS ENSEMBLE, 

Holland û Beljîka şeş konser 
dane. 

Her wiha di Tebaxa sala 
2005 ; an de jî, li Ispanyayê di 
festîvala mûzîkê a bi navê 
"Turkiye Festivali" de cih 
girtiye. Aynûr di vê festîvalê 
de bi hunermendên navdar ên 
weke Sezen Aksû, Erkan Ogur, 
Kardeş Turkuler, Mercan 
Dede, Burhan Öçal re konser li 
dar xistine. 

Herweha dîsan di sala 
2006 ; an de, li ispanyayê, li 
bajarê Sewîlla yê festîvala 
Womek (Word Music Espo) 
beşdar bû. 

Di sala 2008'an de, di 
festivalên ku hunermendê 
navdar ê Cihanî Peter 
Gabriyel bi navê Womad li dar 
dixe, Aynûr jî cihê xwe girt û 


sitranên Kurdî gotin. 

Di vê salê de (2008) kovara 
Sons ku li îspanyayê çap dibe, 
ciyeke berfireh da Aynûrê û pêre 
hevpeyvinek çêkir. 

Sala 2010 an, festivala 
Kustendorf a Film û Mûzîkê ku 
derhêner Emîr Kusturica bi rêve 
dibe, ji bo konsertekî bangî 
Aynûrê kir û konserek mûzîka 
Kurdî bi dengê Aynêrê peşkeş kir. 

Aynûr dibêje:"Ez li gundan 
hatime dinyayê û li gund mezin 
bûm. Dema ku ez hatime 
Stenbolê min dest bi mûzîkê kir. 
Dema ez li gund bûm di jiyana 
min de Mûzîk hê tunebû. Lê min 
guhdarî dikir. Dema min li ba 
hevalên xwe car caran sitrana 
digotin, ewan ji min re digo“ 
dengê te gelek xweş e tu bo çî 
sitranbêjîyê nakî.?" Ev yek di serê 


Kasêta Aynûr a yekemîn "Keça 
Kurda" berhema piştî vê 
hevdîtinê ye. 

Helbet Aynûr bi deng û awaza 
xwe di demek kin de li seranserê 
Ewropayê jî hate naskirin. deng û 
awazek narîn û bi hêz, reng û 
dengek Kurdî, terh û terzek 
Ewropî, bû ku bala Ewropiyan 
dikşand ser Aynûrê. 

Kovara ingilisî ya bi navê 
“FOLK ROOTS (FROOTS)"di 
hejmara xwe a kanûna sala 
2004'an de li ser berga pêşîn 
behsa huner û serkeftinên 
Aynûrê kir û pê re hevpeyvînek li 
dar xist. 

Piştî vê hevpeyvînê êdî Aynûr 
bû hunermendek Kurd a 
navnetewî. Kovarê manşetek bi 
navê" KURDEKE LÎ SER RÊ" ji bo 
Aynurê danîbû. 

Keça Kurd Aynûr bi Kurmancî, 

min de cih girt. Paşî min dest bi 
xebatê kir." 

Aynûr heyamê du mehan li 
bajarê Viyana maye. Li wir jî her 
li ser kar û barên hunerî xebitiye. 

Paşî jî çûye ingilistanê. Sefera 
wê deverê mecal daye Aynûrê ku 
li ser paşeroja xwe ya Mûzîkê bi 
ponije û biryarên nû werbigre. 

Di fîlma sînemayê a Turkî ku 
bi navê GÖNUL YARASI ( Derdê 
Dil) tê zanîn de, sitrana xwe a bi 
navê Dar Hejîrokê gotiye û heza 
gelek kesan wergirtiye. 

Pîştî vê yekê, li Turkiye û 
Ewropa nav û dengê Aynûrê hêdî 
hêdî belav bûye. 

Jiyana hunerî a Aynûrê di sala 
2003’an de, dema ku li bajarê 
Antalyayê, bi Anjelika Akbar re 
hev naskirin, guheriye û rengîntir 
bûye. 

Aynur di konsera Ancelkîka 
Akbar de bi sitranek Kurdî 
vokalîstiyê kiriye. 


wA 


Soranî û Zazakî kilam û sitranan 
dibêje. 

Aynûr heya niha bi dehan car 
li Turkiyê konser pêk anîne. 

Xêncî Turkiyê, li gelek welatên 
Cîhanê jî Aynûr baş tê nas kirin. 
Heya niha Aynûr li îrlenda, 
Singapûr, Amerîka, Kanada, 
Portekiz, îspanya, Almanya, 
Birîtanya, Tûnis, Sirbistan, 
Slovenya, îsviçre, Belçika, 
Danimarka, Finlanda, Hulenda, 
îsvec û Yunanistanê bi Kurdî 
konser çê kirine û mûzîka Kurdî 
bi gellek wan welatan daye 
naskirin. 

Kasêta Aynûr a bi navê NÛPEL 
di sala 2005 an de derketiye. 

Berhema dawîn (2010) 
REWEND e ku ji alîyê şirketa 
Mûzîkê a Turk ku bi navê SONY 
Music tê naskirin, hatiye çê kirin. 



Li gorî raya we, îro rewşa 
Mûzîka Kurdî çawa ye? 

Her wek tê zanîn ku îro, hêj jî 
xasima li Turkiyê, gelek pirsgirêf 
û kêşeyên mûzîk û hûnera Kurdî 
hene û hemû jî li benda 
çareseriyê de ne. 

Ji asimîlasyon, pişaftin û 
talankirinê, bê gûman mûzîk ji 
hemû waran zêdetir para xwe 
distîne. 

Ên ku sitranên welatan çê 
dikin, ji wanên ku zagonên 
welatan çê dikin, hêjatir û bi 
rûmettir in. Ev gotinek pir bi nirx 
e. Lewraye ku asimîlasyoner ewil 
ji pişaftina mûzîka Kurdî dest bi 
kar kirine. 

Her weha Mûzîka Kurdî gelek 
jar û zeîf bûye ji ber derb û 
zerbên biyaniyan. Wisan ku ber 
bi bê pênaseyiyê ve daketiye rê. 
Ev rê rêya xeter û nemanê, rêya 
xela û mirinê bûye. Ger xebatên 
akademîk çê nebin, bêşik mûzîk 
tenê bi serê xwe nikare ji vê rêyê 
vegere. 

Korr, tîm û ekîbên lêkolîner 
dikarin di nav xwe de her kes li 
gor zanebûn û pisporiya xwe, kar 
û barên xwe dabeş bikin û bi hêz 
û xebatek bijare wê mûzîka ku 
niha sewse û hatiye tewş kirin, 
carek din ji nû ve bi ser esl û 
astarê wê ve, bi paşve vegerînin. 

Ev hêvî min zêdetir heyecan 
dike û ez bawer im ku bi xizmet û 
xebatên wiha di zûtirîn dem de 
wê gelek berhem û çalakiyên baş 
bi dest bikevin. 

Her weha cihyê şanaziyê ye ku 
êdî keyfxweş im ku desteyek 
bijare lêzan û agehdarê mûzîkê ji 
nav jenerasyona nû a Kurdan de 
perwerde dibe. 

Ez bawer im ku dem û 
dezgehên mûzîka Kurdî çiqas 
zêde bibin ewqas başe û wê, ew 
dezgeh karê me hêsantir bikin. 

Hewce ye ku rojek zûtir 
mûzîka Kurdî vegere ser koka 
xwe. Herweha taze aj bide û rabe 
ser pê. Vî karî jî, tenê korrên 
xebatê, dem û dezgehên akadîmîk 
û zanist dikarin bixin hewilê. 

Bi raya we jibo ku mûzîka 
Kurdî bigîje astek giranbuha, çi 
bê kirin? 

Ya rast îro jî Mûzîka Kurdî 
gihiştiye astekî berz û bilind. Li 
hember bi duh, gelek gavên baş 
hatine avêtin. Ji roja ewil û hetanî 
îro mûzîkê dawî bi jiyana xwe 
neaniye. Lewra fulkulûra Kurdî 
tenûr û kûreya mûzîka Kurdî 
bûye. Dengbêjên Kurd wekî 
bilbilên baxê beheştê, her sitrîne 
û ji ser lêvên xwe sitran û kilam 






Çand U Huner 


kêm nekirine hetanî îro. Di dîwan 
û hizûra mezin û mêvanan de her 
dem wekî şalûl û bilbilan destê 
wan li pala gûhê wan bûye û 
xasima di wan şevên dirêj ên 
zivistanan de hetanî berê sibê 
qîriyane. 

Ev kevneşopîyek taybetî û 
serwetek hêja ye di destên 
hunermendên Kurd de ku 
dikarin pê kûbariyê bikin. Lewra 
şansek wiha di destên kêm 
hûnermendên dinyayê de heye. 

Sedem ku xezîneyek wiha 
giranbuha di destên me de heye, 
hewce ye em jê gelek îstifade 
bikin. Reng û rûyê mûzîkvan çi 
be ; bila bibe, divê ew ji kaniya 
fulkulûra Kurdî dûr nebin û jê 
avê vexwen. Her hunerek li ser 
aqara xwe perwerde dibe û digîjê 
astên bilind. 

Heyf û mixabin ku îro gelek 
hunermend û sitranbêj hene di 
nav şaşiyek mezin dene û her tim 
bi wî alî, vî alî ve kaş dibin. Ew 
nizanin ka gelo çi bikin. Di nav 
aloziyek pênasî de ser û dilê xwe 
diêşînin. Hewce ye ku ew dev ji 
xwe kaşkirinê berdin û bi zûyî 
vegerin ser kaniya folkulûra xwe 
û tênîtiya xwe li wê bişkênin. Wê 
bibînin ku ew ê serfiraztir û 
dilşatir bibin. 

îro divê li gor dengên nûjen ên 
dûnyayê em jî mûzîka xwe bi pêş 
ve bibin. Dengê me li derveyî 
sînorên me jî bê bihîstin. Her 
dema ku guhdarîya me bikin 
bizanin ku em Kurdin û ew 
sitranên li ser lêvên me 
berhemên folkulûr û çanda Kurdî 
ne. Ez li gor karîna xwe wezîfeyek 
weha dikim. Helbet bi min wisa 
xuya dike. Nizanim gelo ka bese 
yan na.. ? 

Bê şîk tenê cehd û hewla min 
jî, ne bes e. Pêwîst e gelek kesên 
din jî berê xwe bidne ser deng û 
mûzîka dinyayê. Lê li ser koka 
xwe tiştên nû nûjen bi afirînin. 

Em dikarin bêjin 
hunermendên Kurd bi her 
awayî mafên ku divê bê dayîn 
distînin. Him ji aliyê gel, him ji 
aliyê sazî û dezgehan û him ji 
aliyê abûrî ve? 

Bi rastî em îro nikarin bêjin ku 
yek hûnermendê me jî, di hal û 
mercek baş de dixebite. Her wiha 
rewşa abûrî û zirûfên civakî 
mixabin ne li gor xwesteka dilê 
me ne. Lewra em hûnermendên 
mileteke bindest in. 

Li her cihekê dinyayê xebatên 
çandî û hûnerî ji aliyê dezgeyên 
herêmî yan jî dewletî ve têne 
piştevanî kirin. Yanî hûner 
saziyek bilind e û perwerdebûna 
hunerê jî lazim e were paldan û 
ev kar hewceyê piştgiriya 
dewletê heye. 

Lê em xwediyê tiştek wuha 
ninin. Lewra em hê jî sêwîne li 
dunyayê u bê xwedî ne. Lewra 
tenê kûrd in ku li ser rûyê erdê 
nifusê wan ji 50 milyona zêdetir e 
û hêj jî, bê dewlet in. 

Di halek weha de ne qabile ku 
em di hemû warên jiyanê de, di 
kar û barên hûnerî de û di jiyana 
civakî de serfiraz û rûgeş bin. Tu 
dem û dezgeyek me tune ku 
nîşanên liyaqetê bide me. Em 
hûnermendên gelekî bindest in 
ku zor caran sitranên me xewa 
nevana di revînin. Wê çawa ew 
qedrê me bizanibin. Tenê dimîne 
gelê me yê reben. Ew di nav vê 
şerpezehî û bextreşiya xwe de wê 
bikare gelo çiqas me li ser destan 
bigre û qedir û qîmeta me bi 
parêze? Yan jî jiyana me a aborî 
wê çawa bi gîje astek hevdemî di 
hal û mercek wuha de. 

Lê dîsan jî em ewqas gilîkar 
nebîn baştir e. Eger têr û eger 
birçî, lazim e ku em dengê 
sitranên xwe nebrrin û her tim bi 
lorînin da ku rojên xweştir, 
bibînin. 

HÛNERMEND OKSÎJENA 
GELÊN XWE NE. 

Dema dengê hunermendan bê 
seknandin, miletê wan nikare 
nefesê bistîne. Lewra em bi dil û 
can di her qonaxî de hewl didin 
ku nefesa gelê me neyê birrîn. 

Hîvîdar im ku di demek kurt 
de rewşa hûnermend û 
mûzîkvanên Kurd wê baştir bibe. 

Hûn dikarin ji mereji bo 
rewşa mûzîka Kurdî a pêşde çi 
bêjin? 

Hewc ye mirov bi zaniyariyên 
mûzîka Turkî, mûzîka Kurdî 
şirove neke. Lewra herdu ne yek 
tişt in.Herweha her yek ji wan 
zirûfên xwe ên taybetî hene. Her 
yek ji wan di merc û aqarên xwe 
de perwerde dibe. Ev herdu ne 
berevajiyê hev in. Bi hemû 
şîweyan ji hev cûda ne û heta 


mirov dikare bêje ku ne cînarê 
hev in jî. Lewra zimanê herdukan 
jî her yek ji cihekê derbûye ku 
nêzîkî hev jî ninin. 

Dîsan raman, çand û folkulûr û 
zargotina herdukan jî ji hev gelek 
dûr in. Sedems vê yekê, xeterên li 
ser rêya mûzîkê ji bo herduyan, 
ne bi yek reng in. Yanî wekî ku tê 
qebûl kirin Arabesk li ser rêya 
mûzîka Turkî xeterek mezin e. Lê 
di nav mûzîka Kurdî de hatiye 
hevîr kirin. Lewra êdî bûye 
parçeyek ji vê mûzîkê. Keza Pop, 
îro di mûzîka me de hê ranebûye 
ser pê û hêdî hêdî xûrt dibe. Bi 
guncan û îmkanên şexsî ne qabile 
ku zûtir geş bibe. Lewra berê 
hunermendên Kurd ê gelekan ber 
bi dinyayê ve ketiye. 

Hunermendên me jî hê bi 
sererastkirin û têkûzkirina xwe 
ve mijûl in. Zêde hayê wan ji 
mûzîka cîhenê a îroyîn tune ye. 
Tenê ewên ku li derveyî welat 
dijîn ew hin nasyarin lê bê guman 
ev yek ne bes e. Hewce ye ku 
mirov li ser mûzîka xwe zana û 
hosta be. Dema ku mirov 
şarezayê mûzîkê be, mirov ji 
zimanê mûzîkê fêm bike. Wê 
demê karê mirov rihettir dibe. Bi 
vê yekê mirov dikare li ser 
mûzîka cîhanê jî serê xwe bi 
êşîne. Di vir de tiştê balkêş ev e 
ku divê mirov tu carî ji 
kevneşopiya mûzîkê veneqete û ji 
kok û reh û rîşelên mûzîka xwe a 
netewî dûr nekeve, ango jê cûda 
nebe. 

iro êdî mûzîka me jî mîna 
hemû warên jiyanê li ser rêya 
raperîn, perwerde û pêşveçûnê 
ye. Ez jibo pêşerojê hêvîdar im. 
Lewra ji niha ve van îşaretan 
distînim. Hewce ye ji başûr ve 
dest bi seferberiyê were kirin û bi 
zûyî mûzîk ji nav lepê dijwarî û 
xederayî bête felîtandin. Hewce 
ye zêdetir akademî û enstîtûyên 
hûner û mûzîkê bêne çêkirin û li 
ser mûzîka Kurdî zêdetir lêkolîn 
çê bin. Di radyo û televîzyûnan de 
zêdetir cih bidin mûzîka Kurdî û 
rêya geşbûna mûzîkê xweştir 


bibe.Televîzyûn û kanalên taybetî 
ên mûzîka Kurdî bêne 
damezrandin û li ser mûzîka 
Kurdî pispor li hev bicivin, 
bernameyek ajdanê çê bikin. 

Her wek tê zanîn ku tu 
sazgehên fermî yan taybetî ninin 
ku pisporan perwerde bikin li ser 
mûsîq û torevaniya Kurdî. Ne 
bestekar û torevan û ristevan, ne 
aranjor û tonmaîster û 
supervîzeur û kesên pispor ên 
mûzîkê. Em jî mecbûrê 
mûzîkzanên Turkî ne. 

Lewra kasît û newarên me 
pîrnî di tema Kurdî de ne lê hin 
caran jî bêhna Turkî ji wan tê. 
Helbet ev tişt pirsa hemû 
hunermendên Kurd in. Ev jî 
bêçareyiyek mezin e. Hewce ye 
konservwatûar û akademiyên 
Kurdî bêne danîn ku ev pirs 
çareser bibe. Eger dewlet neke jî, 
bi raya min belediyeyên Kurdî 
dikarin dest bavêjin tiştek weha û 
li ser vê pêşniyarê serê xwe bi 
êşînin. 

Xebatên we yên nû di çi 
qonaxekê de ne? 

Xêncî konser û festîvalên cur 
bi cûr yên navxweyî û navnetewî, 
niha xebateke min ê amadebûyî 
tune ye. 

Lê ez li ser repertuwara xwe 
di xebitim û min niyete ku ez 
kasetek baş û xûrt amade bikim. 
Hê ev xebat ez baş dizanim kû 
bîzer û gûhdarên min ji min 
tiştên baştir hêvî dikin. Lewra ye 
ku ez jî acelê nekim. 

Bi bêhna fireh wirde wirde 
ezê xebata xwe bidomînim. Dema 
ku min bi xwe got "erê temam. 
Êdî hevîrê me hazir e. Em dikarin 
bidne tenûrê." wê demê emê bîr 
û raya Kurd ji xebata xwe a nû 
haydar bikin. 














Kompaniyên biyanî alîkarên rejîmê 

di girtina neraziyan de 

Nûçegehaniya Blûmbêrgê eşkere kir ku 
zêdetir ji sed belgeyan bi taybetî piştî 
gotûbêjên bi berpirsyarên pêşîn ên 
şîrketên wek Sony Ericsson a swîdî, 
Creativity Softwar a Birîtanyayî û 
Kompaniya Adaptive Mobaile Security, 
dest wan ketine ku nîşan didin bi riya wan 
şîrketan ve rejîmê bi hêsanî kariye 
neyaran bi taybetî di meşên nerazîbûnên 
piştî hilbijartina sala 1388'an de, binçav 
destbiser bike. 

Di du salên derbsbûyî de hin Pêştir şirketa Nokya Zîmêns sîstem û 

kompanyayên biyanî sîstemên nerm dezgehên lêgerîn û guhdarîkirinê firotibû 
efzarî û herwiha dezgehên casûsiyê îranê, lê li jêr guşarên navnetewî de neçar 
firotine îranê ku hêzên ewlekarî û rna ku bazara îranê bicih bihêle. 

Îtilaatî ên rejîma îranê mifah jê 
wergirtine. 

Felsatîn bû endamê UNSCO' yê 

Amerîkayê ji heyfan butceya wê qut kir 



Piştî bi endam bûna Filistînê di 
Saziya UNSCO de, Amerîkayê ragehand 
ku biryarek bi vî awayî bi zirara 
UNSCO'ê ye û niha pêde em alîkariya 
malî ya vê saziyê nakin. 

Piştî wê ku Felestîn bi wergirtina 107 
dengên erê, 14 dengên Ne,û 52 dengên bê 
alî bû endam di UNSCO'ê de, Amerîkayên 
alîkariya malî ên xwe bi UNSCO'ê qut kir. 

Li gor ragihandina Wezareta karûbarê 
Derve a Amerîkayê, biryara ragirtina 60 
miyon dolar alîkariya Amerîkayê bi 
UNSCO'ê weke mezintirîn alîkariya 
Amerîkayê bi vê saziyê hatiye dayîn. Li 
Amerîkayê di sala 1990'î de yasayek 



hatiye pesendkirin ku li gorî vê yasayê her 
saziyek navnetewî ku Felestînê bi fermî nas 
bike, dikeve ber tehrîmên Amerîkayê. 


%99 ji xelkê Koreya Bakûr ji 

guhertinên cîhanê bê 

99% ji xelkê Koreya Bakûr 
agehdarî bûyerên Lîbiyê nînin û ew 
yek nîşan dide ku xelkê wî welatî, 
agehdarî tu gorankarî û ne aramiyên 



sala darbazbûyî di Rojhilata Navîn û 
welatên Erebî de nebûne. Li gorî 
nûçegehaniya Firansayê; Bi tenê %1 a 
xelkê wî welatî ku pêk hatiye ji berpirsên 
hikûmetî, hizbî û bazirganan, bi egera 
seferên xwe ji bo Çîn û welatên din 
haydarî wan bûyeran in. Hêjayî basê ye ku 
medyayên Koreya Bakûr derheq kuştina 
Qezafî û guhertina sîstema siyasî di Lîbiyê 
jiber sansora tund helwest negirtin. Eva jî 
nşan dide ku rêberê Koreya Bakûr sitûnên 
hikûmeta xwe bi taybetî piştî 
gorankariyên di cîhana Ereb de, lerzok 
dibîne. 


Di salekê de 603 kes bi sîlahên germ 

hatine kuştin 


Di bûyerek pirr bi janûdilêş de 
bavekê, sê keçên xwe bi çekê kuştin. Li 


gorî gotina mafnasan îdamên li ber 
çavê giştî û herweha arîşeyên civakî û 
abûrî ji sedemên bûyerên bi vî awayî 
ne. 



Zêdebûna tundûtujî û kuştinên bi 
silahên germ di îranê de bûye cihê 
nîgeraniyê û ewqas zêde bûye ku li gorî 
rapora salane a polîsan, rêjeya wan 
kuştinan gihîştiye 16% 'ê. Di rapora salane 
bas hatiye kirin ku di sala 1388'an de, 517 
kuştinên bi çekên gerim hatine tomar 
kirin, lê di sala 1389'an, ew rêje gihîştiye 
603 bûyerên kuştinê. 


Xema Wanê 



















































